НАРОДНО СЪБРАНИЕ
Вх. №: 51-502-01-37
Дата: 21.07.2025 г.   13:19 ч.

МИНИСТЕРСКИ СЪВЕТ

ДО
Г-ЖА НАТАЛИЯ КИСЕЛОВА
ПРЕДСЕДАТЕЛ НА
НАРОДНОТО СЪБРАНИЕ

ОТНОСНО: Решение № 461 на Министерския съвет от 2025 г.

УВАЖАЕМА ГОСПОЖО ПРЕДСЕДАТЕЛ,

На основание чл. 87, ал. 1 от Конституцията на Република България изпращам Ви одобрения с Решение  461 на Министерския съвет от 2025 г. проект на Закон за изменение и допълнение на Закона за предучилищното и училищното образование.

Приложения:
1.	Мотиви към проекта на Закон за изменение и допълнение на Закона за предучилищното и училищното образование.
2.	Частична предварителна оценка на въздействието.
3.	Справка от Министерството на правосъдието за съответствие с Конвенцията за защита на правата на човека и основните свободи и с практиката на Европейския съд по правата на човека.
4.	Справка за постъпилите предложения от обществените консултации.
5.	Справка за отразяване на становищата, получени след съгласуване на законопроекта.

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    461

от   16 юли   2025 година

ЗА одобряване на законопроект

На основание чл. 87, ал. 1 от Конституцията на Република България

М И Н И С Т Е Р С К И Я Т    С Ъ В Е Т
Р Е Ш И:

1. Одобрява проекта на Закон за изменение и допълнение на Закона за предучилищното и училищното образование.
2. Предлага на Народното събрание да разгледа и приеме законопроекта по т. 1.
3. Министърът на образованието и науката да представи законопроекта по т. 1 в Народното събрание.

МИНИСТЪР-ПРЕДСЕДАТЕЛ: /п/ Росен Желязков

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Габриела Козарева

НАЧАЛНИК НА ОТДЕЛ
“ДЕЛОВОДСТВО, АРХИВ И
ТЕХНИЧЕСКО ОСИГУРЯВАНЕ”:
/Жана Кадънкова/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

за изменение и допълнение на Закона за предучилищното и училищното образование

(Обн., ДВ, бр. 79 от 2015 г.; изм. и доп., бр. 98 и 105 от 2016 г., бр. 58 и 99 от 2017 г., бр. 24, 92 и 108 от 2018 г., бр. 24, 42, 100 и 101 от 2019 г., 
бр. 17 и 82 от 2020 г., бр. 17, 34 и 102 от 2022 г., бр. 11 и 102 от 2023 г., бр. 23, 27 и 69 от 2024 г. и бр. 26 от 2025 г.)

§ 1. В чл. 3 се правят следните допълнения:
1. В ал. 2 се създава т. 12:
„12. насоченост към благополучието на децата, учениците и педагогическите специалисти.“
2. Създават се ал. 3, 4, 5 и 6:
„(3) Държавата провежда политики за осигуряване на равен достъп до качествено образование и за благополучие за всяко дете и всеки ученик.
(4) Равният достъп на децата и учениците е свързан с осигуряване на еднакви възможности за упражняване на правото на образование чрез приобщаване.
(5) Качественото образование е свързано с осигуряване на оптимални условия за придобиване на компетентности, които допринасят за успешно личностно и професионално развитие според нуждите на съвременното общество и подпомагат благополучието на децата и учениците.
(6) Благополучието на децата и учениците е свързано с осигуряване на условия за насърчаване на физическото и психичното здраве и за развитие на социално-емоционални умения, както и със създаване на благоприятна среда, която насърчава сътрудничеството, ученето и личностното им развитие.”
§ 2. В чл. 5 се правят следните изменения и допълнения:
1. В ал. 1:
а) създава се нова т. 4:
„4. ценностно формиране на личността и възпитание в добродетели;“
б) досегашните т. 4-12 стават съответно т. 5-13.
2. Създават се ал. 3, 4 и 5:
„(3) Държавата провежда интегрирани политики за ранно детско развитие в най-добрия интерес на детето в координация и взаимодействие между системите на предучилищното и училищното образование, на здравеопазването и на социалните услуги. 
(4) Ранно детско развитие е физическото, познавателното, езиковото, духовно-нравственото, социалното, емоционалното и творческото развитие на децата от раждането им до задължителната възраст за училищно образование.
(5) Ранното детско развитие се осигурява чрез системата на образование и грижи в ранна детска възраст. Системата на образование и грижи в ранна детска възраст включва ранно учене и грижи на децата от детските ясли и от яслените групи към детските градини и предучилищно образование.“
§ 3. В чл. 9, ал. 3 след думата „чужденци“ запетаята се заличава и се добавя „с предоставена временна закрила или“.
§ 4. В чл. 10 ал. 4 и 5 се отменят.
§ 5. В чл. 11, ал. 1 се създава изречение второ:
„Обучение, свързано с религиите, включително с елементи на конфесионално обучение, в системата на предучилищното и училищното образование се осъществява само при условията и по реда на този закон.“
§ 6. В чл. 15 се създава т. 4:
„4. езикова подкрепа на децата и учениците, които не владеят български език в достатъчна степен.“
§ 7. Член 16 се изменя така:
„Чл. 16. (1) За децата и учениците, които не владеят български език в достатъчна степен за ефективно усвояване на компетентностите, заложени в държавните образователни стандарти за предучилищно образование и за общообразователна подготовка, включително за които българският език не е майчин, се предоставя езикова подкрепа според потребностите им.
(2) Степента на владеене на българския език се установява при условия и по ред, определени в държавния образователен стандарт за българския книжовен език, чрез прилагане на утвърдени от министъра на образованието и науката стандартизирани инструменти.
(3) Степента на владеене на български език се установява задължително:
1. при постъпването на децата в предучилищно образование, както и в края му;
2. при постъпването в първи клас на ученици, които не са били включени в предучилищно образование;
3. при постъпването в системата на училищното образование на ученици, които са завършили клас, етап или степен в друга образователна система;
4. при постъпване в системата на училищното образование на ученици с временна закрила или търсещи или получили право на убежище или международна закрила, които не са завършили или не разполагат с документ за завършен клас, етап или степен в друга образователна система.
(4) Езикова подкрепа включва:
1. обща подкрепа за личностно развитие чрез допълнителни модули или допълнително обучение по български език, както и чрез консултации по български език;
2. интеграционно обучение в индивидуална форма;
3. подготвителен езиков клас.
(5) Видът на езиковата подкрепа по ал. 4 се определя от детската градина или училището според потребностите на детето или ученика и степента на владеенето му на български език.
(6) Родителят е длъжен да осигури присъствието на детето си в определения по ал. 5 вид езикова подкрепа.
(7) Езиковата подкрепа по ал. 4, т. 2 се организира в индивидуална форма на обучение и е само за учениците от I - VII клас, като може да включва и учебни часове по един или повече учебни предмети заедно с ученици от паралелка в училището от същия клас. 
(8) Езиковата подкрепа по ал. 4, т. 3 се организира в дневна, индивидуална, вечерна или дистанционна форма на обучение.  
(9) Съдържанието на езиковата подкрепа по ал. 4, т. 1, 2 и 3 се определя при условия и по ред, определени в държавния образователен стандарт за усвояването на българския език, а организацията - в държавния образователен стандарт за приобщаващо образование – за езиковата подкрепа по ал. 4, т. 1, и в държавния образователен стандарт за организацията на дейностите в училищното образование – за езиковата подкрепа по ал. 4, т. 2 и 3.
(10) Децата и учениците, на които се предоставя езикова подкрепа, може да се включват във всички форми на обща подкрепа за личностно развитие и в други организирани от институцията дейности в зависимост от степента, в която владеят български език.
(11) Езиковата подкрепа се финансира при условия и по ред, определени в държавния образователен стандарт за финансирането на институциите.“
§ 8. В чл. 17 се правят следните изменения:
1. В ал. 1 думите „при условия и по ред, определени в държавния образователен стандарт за усвояването на българския книжовен език и в държавния образователен стандарт за финансирането на институциите“ се заменят с „при условията на чл. 16“.
2. Алинея 3 се изменя така:
„(3) В детските градини и училищата, в които се обучават деца и ученици с предоставена временна закрила или търсещи или получили международна закрила в страната по реда на Закона за убежището и бежанците, при необходимост се осигурява обучение по български език при условията на чл. 16.“
§ 9. В чл. 18, т. 3 след думите „български език“ се добавя „при осъществяването на езиковата подкрепа“ и се поставя запетая.
§ 10. В чл. 20 се правят следните изменения и допълнения:
1. Създава се нова ал. 1:
„(1) Овладяването на българския книжовен език от децата в предучилищното образование се проследява при провеждане на педагогическите ситуации в направление „Български език и литература“, както и в хода на предоставянето на обща подкрепа по чл. 16, ал. 4, т. 1.“
2. Досегашната ал. 1 става ал. 2 и в нея след думата „литература“ се добавя „и е обект на проследяване в хода на езиковата подкрепа по чл. 16“.
3. Досегашните ал. 2 и 3 стават съответно ал. 3 и 4.
§ 11. В чл. 24 се правят следните изменения и допълнения:
1. В ал. 3 думата „отглеждане“ се заменя с „ранно учене и грижи“.
2. В ал. 4 думите „ранно детско развитие“ се заменят с „ранно учене и грижи“. 
3. Създава се ал. 5:
„(5) Държавните изисквания за  придобиване на професионална квалификация „специалист по ранно учене и грижи“ се определят с наредба на Министерския съвет по предложение на министъра на образованието и науката и на министъра на здравеопазването.“
§ 12. В чл. 31 ал. 5 се изменя така:
„(5) Наименованието на специализирано училище с профили „Математически“ и/или „Софтуерни и хардуерни науки“ включва и означението „математическа“, а наименованието на специализирано училище с профили „Математически“, както и „Софтуерни и хардуерни науки“, „Природни науки“ и/или „Икономическо развитие“ включва и означението „природоматематическа“.“
§ 13. В чл. 39 се правят следните допълнения:
1. В ал. 1 след думите „в областта на“ се добавя „математиката и природните науки“ и се поставя запетая.
2. В ал. 2 се създават т. 5 и 6:
„5. математически и природоматематически гимназии (V - ХІІ или VIII - ХII клас включително);
6. класически училища (V - ХІІ или VIII - ХII клас включително)“.
3. Създава се нова ал. 5:
„(5) Математическите и природоматематическите гимназии са общински. Математическите и природоматематическите гимназии може да се определят като държавни училища по реда на чл. 38, ал. 9-11 и 
ал. 13. Математическите и природоматематическите гимназии може да бъдат и частни.“
4. Досегашната ал. 5 става ал. 6 и в нея:
а) думите „по ал. 2, т. 1, 2 и 3“ се заменят с „по ал. 2, т. 1, 2, 3, 5 и 6“;
б) създава се изречение второ:
„Статутът на иновативно училище се отнема при условията на  чл. 38, ал. 12.“
§ 14. В чл. 40, ал. 3 думите „чл. 39, ал. 2, т. 1 – 3“ се заменят с „чл. 39, ал. 2, т. 1 – 3, т. 5 и 6“ .
§ 15. В чл. 47 се създава ал. 5:
„(5) При условията и по реда на този закон всички училища може да осигуряват подготовка по български език в подготвителен езиков клас.”
§ 16. В чл. 48 се правят следните допълнения:
1. В ал. 2 накрая се поставя запетая и се добавя „а класическите училища – и специализирана подготовка в областта на хуманитарните науки“.
2. Създава се ал. 5:
„(5) Математическите гимназии осигуряват общообразователна подготовка, специализирана подготовка в областта на математиката и природните науки и профилирана подготовка само в профилите „Математически“, „Софтуерни и хардуерни науки“, а природоматематическите – и в профилите „Природни науки“ и „Икономическо развитие“.“
§ 17. В чл. 49, ал. 2, т. 4 думите „предучилищна и училищна възраст“ се заменят с „предучилищна възраст, от I до XII клас, както“.
§ 18. Създава се чл. 51а:
„51а. (1) Създава се Национален център за кариерно ориентиране като специализирано обслужващо звено по чл. 50, ал. 1, 
т. 2 и 3, който може да извършва и дейности по чл. 49, ал. 1, т. 2.
(2) Националният център за кариерно ориентиране извършва дейности по провеждане на държавната политика в областта на кариерното ориентиране и консултиране, на организационното подпомагане и методическото ръководство на кариерното ориентиране и консултиране, осъществявано от центровете за подкрепа за личностно развитие и от училищата, както и квалификацията на кариерните консултанти в тях.
(3) Кариерните консултанти в Националния център за кариерно ориентиране извършват кариерно ориентиране и консултиране и мястото им на работа може да бъде определяно на територията на цялата страна. Кариерните консултанти изпълняват служебните си задължения на територията на определена административна област.
(4) Директорът на Националния център за кариерно ориентиране сключва и прекратява трудовите правоотношения с кариерните консултанти в специализираното обслужващо звено.
(5) Устройството и дейността на Националния център за кариерно ориентиране се уреждат с правилник, издаден от министъра на образованието и науката.“
§ 19. В чл. 53, ал. 3 в текста преди т. 1 след думите „по ал. 2“ се добавя „в подготвителния езиков клас и“.
§ 20. Член 55 се изменя така:
„Чл. 55. Предучилищното образование осигурява ранно детско развитие и полага основите за учене през целия живот, отчитайки значението на играта в процеса на педагогическото взаимодействие.“
§ 21. В чл. 62 се създават ал. 5 и 6:
„(5) В населени места, в които функционират детски градини, обособени въз основа на концентрация предимно на деца от ромски произход в тях, общините организират и осъществяват дейности по преодоляване и недопускане на обособяването, ако са налице условия за това.
(6) Критериите за обособени детски градини по ал. 5 и за населени места, в които са налице условия за осъществяване на политика за преодоляване на обособяването, се определят с държавния образователен стандарт за институциите.“
§ 22. В чл. 73 се създава ал. 4:
„(4) В училищното образование се включва и подготвителният езиков клас.“
§ 23. В чл. 75 се създава ал. 4:
„(4) Компетентностите, които се придобиват при обучението в подготвителния езиков клас, не се включват в училищната подготовка по ал. 1.“
§ 24. В чл. 76 се правят следните изменения и допълнения:
1. В ал. 4, изречение второ след думата „Религия“ се поставя запетая и се добавя „както и учебният предмет Добродетели и религии“.
2. В ал. 7 изречение второ се изменя така:
„С изключение на учебния предмет Добродетели и религии, учебните програми определят и броя учебни часове за изучаването им.“
3. Създава се нова ал. 8:
„(8) Учебният предмет Добродетели и религии е насочен към ценностно формиране на личността и възпитание в добродетели и за изучаването му се разработват алтернативни учебни програми, предоставящи възможност за избор между учебно съдържание с елементи на конфесионално обучение и без елементи на конфесионално обучение. Изборът на учебна програма по учебния предмет Добродетели и религии се извършва при условията на чл. 12, ал. 2.“
4. Досегашната ал. 8 става ал. 9.
5. Създава се ал. 10:
„(10) За осъществяване на езиковата подкрепа по чл. 16, ал. 4, т. 2 и 3 министърът на образованието и науката утвърждава рамкови учебни програми по степени на владеене на български език, които определят и броя на учебните часове за постигане на съответната степен.“
§ 25. В чл. 77 се правят следните изменения и допълнения:
1. Създава се нова ал. 3:
„(3) Общообразователната подготовка подпомага и придобиването на социално-емоционални умения,  които са основа за личностното развитие и играят ключова роля за личното благополучие и пълноценната интеграция на ученика.“
2. Досегашната ал. 3 става ал. 4.
§ 26. В чл. 80, ал. 3 след думите „иновативните училища“ се поставя запетая и се добавя „както и за класическите училища, в които се изучава профил „Класически“.
§ 27. В чл. 83 се правят следните изменения и допълнения:
1. В ал. 3:
а) създава се т. 12:
„12. класически;“
б) създава се т. 13:
„13. комбиниран;“.
2. Създава се нова ал. 4:
„(4) Профил „Класически“ може да се изучава само от класическите училища.“
3. Досегашните ал. 4 - 9 стават съответно ал. 5 - 10.
§ 28. В чл. 86 се правят следните изменения и допълнения:
1. В ал. 1 след думата „областта“ се добавя „на математиката и природните науки“ и се поставя запетая, а след думата „културата“ се поставя запетая и се добавя „на хуманитарните науки“.
2. В ал. 3:
а) в т. 1 думите „за училищата по изкуствата и по културата“ се заменят с „за училищата по изкуствата, по културата и за класическите училища;”
б) създава се т. 3:
„3. министъра на образованието и науката – за математическите и природоматематическите гимназии.”
§ 29. В чл. 87 се създава ал. 4:
„(4) В подготвителния езиков клас учебното време обхваща една учебна година и се разпределя за придобиване на компетентностите, определени в рамковите учебни програми по чл. 76, ал. 10.“
§ 30. В чл. 88 се правят следните изменения и допълнения:
1. Създава се нова ал. 2:
„(2) В задължителните учебни часове в съответствие с държавния образователен стандарт за учебния план се включва и изучаването на учебния предмет Добродетели и религии.“
2. Досегашните ал. 2 и 3 стават съответно ал. 3 и 4.
3. Досегашната ал. 4 става ал. 5 и в нея думите „училищата по култура“ се заменят с „класическите училища“.
4. Досегашните ал. 5 и 6 стават съответно ал. 6 и 7.
§ 31. В чл. 89 ал. 2 се изменя така:
„(2) В избираемите учебни часове може да се изучават и учебните предмети по чл. 76, ал. 1, 2, 3 и 5, както и учебният предмет Религия – само в класовете, в които не се изучава учебният предмет Добродетели и религии.“
§ 32. В чл. 95 се правят следните изменения и допълнения:
1. В ал. 1, т. 1 накрая се поставя запетая и се добавя „когато разпределението на учебното време по един или по повече учебни предмети е различно от училищния учебен план, както и когато се включват само част от учебните предмети, определени в училищния учебен план“.
2. В ал. 2 думите „и изпълнението му се контролира ежемесечно от регионалното управление на образованието“ се заличават.
3. Алинея 7 се изменя така:
„(7) Когато ученикът по ал. 1, т. 1 не може да постигне изискванията на учебната програма по учебен предмет от индивидуалния учебен план, екипът за подкрепа за личностно развитие разработва индивидуална учебна програма по този учебен предмет, която се утвърждава от директора на училището.“ 
4. Създава се ал. 9:
„(9) Индивидуални учебни програми за осъществяване на езикова подкрепа по чл. 16, ал. 4, т. 2 се разработват въз основа на утвърдени от министъра на образованието и науката рамкови учебни програми по чл. 76, т. 10.“
§ 33. В чл. 98, ал. 2 след думата „Класовете“ се поставя запетая, добавя се „с изключение на подготвителния езиков клас“ и се поставя запетая.
§ 34. В чл. 99 се правят следните допълнения:
1. В ал. 1 се създава изречение второ:
„Учениците, записани за обучение в подготвителен езиков клас, се организират в групи в зависимост от степента на владеене на български език, като в една група може да се включват ученици от различни класове в рамките на един и същи етап от степента на образование.“
2. Създават се ал. 8 и 9:
„(8) В населени места, в които функционират училища, обособени въз основа на концентрация предимно на ученици от ромски произход в тях, общините задължително организират и осъществяват дейности по преодоляване и недопускане на обособяването, ако са налице условия за това.
(9) Критериите за обособени училища по ал. 8 и за населени места, в които са налице условия за осъществяване на политика за преодоляване на обособяването, се определят с държавния образователен стандарт за институциите.“
§ 35. В чл. 100 се правят следните допълнения:
1. В ал. 1 след думите „броя на паралелките“ се добавя „и групите“.
2. В ал. 2 след думата „паралелките“ се добавя „и групите“.
§ 36. В чл. 102 се правят следните изменения и допълнения:
1. Алинея 2 се изменя така:
„(2) Училището организира целодневна организация на учебния ден за учениците от І до VІІ клас при желание на родителите, включително за учениците от подготвителния езиков клас.“
2. Създава се нова ал. 3:
„(3) На учениците, на които се предоставя езикова подкрепа по чл. 16, ал. 4, т. 2, се осигурява целодневна организация на учебния ден, която позволява първоначално ускорено усвояване на български език и постепенното им интегриране в паралелка с ученици от същия клас.“
3. Досегашната ал. 3 става ал. 4.
4. Създават се ал. 5 и 6:
„(5) Центърът за специална образователна подкрепа организира при желание на родителите целодневна организация на учебния ден в изнесените паралелки на ученици от училищата по чл. 38 в център за специална образователна подкрепа.
(6) Училището организира целодневна организация на учебния ден за учениците със специални образователни потребности, които се обучават в индивидуална форма на обучение, при желание на родителите и след становище на регионалния център за подкрепа на процеса на приобщаващото образование. За дейностите по допълнителна подкрепа, извън учебния план, в рамките на целодневната организация учениците се организират в специални групи.“
5. Досегашната ал. 4 става ал. 7.
§ 37. В чл. 103, ал. 4, т. 3 след думата „изкуствата“ се поставя запетая и се добавя „класическите училища“.
§ 38. В чл. 105 се правят следните изменения и допълнения:
1. Алинея 3 се изменя така:
„(3) В случай на извънредни или непредвидени обстоятелства кметът на общината може да предложи на министъра на образованието и науката да определи учебни дни за неучебни за училища на територията на общината.“
2. Създава се нова ал. 4:
„(4) След уведомяване на началника на регионалното управление на образованието кметът на общината може да обяви един учебен ден за неучебен за училища на територията на общината, когато това е денят за честване на празника на общината.“
3. Досегашните ал. 4 – 7 стават съответно ал. 5 – 8.
§ 39. В чл. 107 се правят следните изменения и допълнения:
1. В ал. 2 т. 6 се изменя така:
„6. ученик в подготвителен езиков клас.“
2. Алинея 4 се изменя така:
„(4) Когато при осъществяване на функционална оценка от екипа за подкрепа за личностно развитие на ученик със специални образователни потребности се установи, че избраната по реда на ал. 1 форма на обучение не съответства на индивидуалните потребности на ученика, след обсъждане с родителя екипът за подкрепа за личностно развитие препоръчва промяна на формата на обучение. За промяната на формата на обучение се съставя протокол, в който се отразява съгласието или несъгласието на родителя. Протоколът се прилага към личното образователно дело на ученика.“
3. Създават се ал. 5, 6, 7 и 8:
„(5) В случаите по ал. 4, когато не се постигне съгласие относно формата на обучение, в срок до 5 работни дни от изготвянето на протокола директорът на училището заявява пред регионалния екип за подкрепа за личностно развитие извършване на повторна цялостна оценка по чл. 190, ал. 4. В същия срок заявление за извършване на повторна цялостна оценка по чл. 190, ал. 4 може да подаде и родителят на ученика.
(6) Регионалният екип за подкрепа за личностно развитие извършва повторна цялостна оценка в срок до 15 работни дни от постъпването на заявлението по ал. 5. За извършване на повторната цялостна оценка регионалният екип за подкрепа за личностно развитие е длъжен:
1. да изслуша родителя, членовете на екипа за подкрепа за личностно развитие на ученика, както и други специалисти, пряко ангажирани с подкрепата на ученика;
2. да проведе наблюдение на ученика в реална учебна среда с продължителност и честота, съобразени с индивидуалните му потребности.
(7) Повторната цялостна оценка по ал. 6 включва и заключение за формата на обучение на ученика. Заключението за формата на обучение се одобрява от директора на регионалния център за подкрепа на процеса на приобщаващото образование.
(8) Формата на обучение се определя от директора на училището съобразно заключението по ал. 7.“
§ 40. В чл. 108 се правят следните допълнения:
1. В ал. 1 се създава изречение второ:
„Обучението в подготвителния езиков клас се организира в групи.“
2. В ал. 2 се създава изречение второ:
„Учениците, на които се предоставя езикова подкрепа по чл. 16, ал. 4, т. 2 в индивидуална форма на обучение, може да се включват в учебни часове по един или повече учебни предмети заедно с ученици от паралелка в училището от същия клас.“
3. В ал. 4 накрая се поставя запетая и се добавя „а в подготвителния езиков клас – от ученици от различни класове в рамките на един и същи етап от степента на образование“.
§ 41. В чл. 109, ал. 3 накрая се поставя запетая и се добавя „с изключение на обучението за учениците в подготвителен езиков клас“.
§ 42. В чл. 111 се правят следите допълнения:
1. В ал. 1 се създава т. 6:
„6. ученици, на които се предоставя езикова подкрепа по чл. 16, ал. 4, т. 2 и 3.“
2. В ал. 2 накрая се поставя запетая и се добавя „а за учениците, на които се предоставя езикова подкрепа по чл. 16, ал. 4, т. 2 – само текущо оценяване“.
§ 43. В чл. 112, ал. 3 се създава изречение второ:
„Когато ученикът е записан в самостоятелна форма на обучение след приключване на първия учебен срок, в учебната година на записването той полага изпити за определяне на срочни оценки.“
§ 44. В чл. 113 се правят следните допълнения:
1. В ал. 1 се създава т. 5:
„5. ученици в подготвителен езиков клас.“
2. В ал. 4 накрая се поставя запетая и се добавя „с изключение на обучението за учениците в подготвителен езиков клас“.
§ 45. В чл. 114 се правят следните изменения и допълнения:
1. В ал. 3 се създава т. 5:
„5. ученик в клас от втори гимназиален етап, преместен в училище, в което не се изучава някой от профилиращите предмети, който ученикът е изучавал преди преместването си.“
2. В ал. 4, изречение първо думите „по ал. 3, т. 3 и 4“ се заменят с „по ал. 3, т. 3, 4 и 5“, а след думата „разширената“ се добавя „или от профилираната подготовка“.
§ 46. В чл. 115а се правят следните изменения и допълнения:
1. В ал. 1 думите „чл. 105, ал. 1, 3 и 5“ се заменят с „чл. 105, 
ал. 1 и 6“, думите „с изключение на обявяването на ден за честване на празника на общината“ и запетаята след тях се заличават, а след думите „дуална система на обучение“ се поставя запетая, добавя се „както и в подготвителен езиков клас“ и се поставя запетая.
2. В ал. 3 след думите „дуална система на обучение“ се поставя запетая, добавя се „както и в подготвителен езиков клас“ и се поставя запетая.
3. В ал. 4 след думите „комбинирана форма“ се добавя „и в подготвителния езиков клас“.
§ 47. В чл. 117 се правят следните изменения и допълнения:
1. Създава се нова ал. 2:
„(2) Оценяването в системата на предучилищното и училищното образование се извършва при спазване на следните принципи:
1. обективност и справедливост – използване на ясни критерии за оценяване, еднакви за всички ученици и прилагани при еднакви условия;
2. системност и непрекъснатост – осъществяване на оценяването като непрекъснат процес, съпътстващ обучението и насочен към напредъка, а не само крайните резултати;
3. съгласуваност и координация – съответствие между цели, методи, форми и инструменти за оценяване и координация при оценяването по различните предмети и в различните етапи;
4. прозрачност и проследимост – предварително информиране на учениците и техните родители за целите, критериите и формите на оценяване и предоставяне на обратна връзка за поставената оценка и информация за напредъка;
5. насоченост към мотивация и стимулиране за подобряване на постиженията и към по-широко прилагане на формиращо оценяване;
6. валидност и надеждност – прилагане на изпитни инструменти, насочени към ясни и измерими резултати, заложени в държавните образователни стандарти и/или в учебните програми, а при външно оценяване – и на стандартизирани инструменти.“
2. Досегашната ал. 2 става ал. 3 и в нея се създава т. 3:
„3. насърчаване на постиженията и развиването на вътрешната мотивация за учене чрез осигуряване на навременна обратна връзка на ученика за резултатите от вложените от него усилия и за нуждата от саморегулиране на ученето.“
3. Досегашната ал. 3 става ал. 4.
4. Създава се ал. 5:
„(5) Чрез оценяването в процеса на училищното обучение се насърчава активното учене и придобиването на социално-емоционални и житейски значими умения.“
§ 48. В чл. 118 се правят следните изменения и допълнения:
1. Създава се нова ал. 5:
„(5) За учениците, на които се предоставя езикова подкрепа под формата на интеграционно обучение или подготвителен езиков клас, оценката е показател за степента, в която са постигнати компетентностите, заложени в рамковата програма по чл. 76, ал. 10.“
2. Досегашната ал. 5 става ал. 6 и в нея след думите „Не се поставят оценки“ се добавя „по учебния предмет Добродетели и религии“ и се поставя запетая.
3. Досегашната ал. 6 става ал. 7.
§ 49. В чл. 119 се правят следните изменения и допълнения:
1. Създава се нова ал. 3:
„(3) В зависимост от целта оценяването в процеса на училищното обучение може да е:
1. диагностично – определя натрупаните към момента на оценяването знания и умения на ученика по учебния предмет;
2. формиращо – ориентирано към процеса на ученето и към стимулиране на активността и отговорността на ученика, оценява напредъка му и предоставя ясна позитивна и конструктивна обратна връзка за силните и слабите му страни, както и за нуждите от учене и подкрепа;
3. обобщаващо – отразява степента на постиженията на ученика в края на даден период на обучение и се свързва с поставянето на срочна или годишна оценка, без да се диференцират отделни характеристики на компетентностите и да се отчита пътят за достигане до резултата.“
2. Досегашните ал. 3, 4 и 5 стават съответно ал. 4, 5 и 6.
§ 50. В чл. 120 се създава ал. 9:
„(9) Оценките от националното външно оценяване в края на IV, VІІ и Х клас, както и от държавните зрелостни изпити и от държавния изпит за придобиване на професионална квалификация са окончателни, когато са формирани при спазване на нормативноустановените условия и ред.“
§ 51. В чл. 122 се правят следните изменения и допълнения:
1. В ал. 1 се създава изречение второ:
„Ученик завършва успешно подготвителен езиков клас, ако има годишна оценка най-малко "среден".“
2. В ал. 3 пред думата „Ученик“ се добавя „С изключение на случаите по чл. 124, ал. 1“ и се поставя запетая, а след думите „учебни предмети“ се добавя „а ученик в I клас – независимо от общата си годишна оценка“ и се поставя запетая.
§ 52. В чл. 123 се създава ал. 3:
„(3) Ученик в подготвителен езиков клас, който има годишна оценка „слаб“, повтаря класа, но не повече от веднъж.“
§ 53. В чл. 124 се правят следните изменения и допълнения:
1. Създава се нова ал. 1:
„(1) Учениците от I клас, които не са усвоили компетентностите, заложени в учебната програма по Български език и литература, повтарят класа, но не повече от веднъж.“
2. Създава се нова ал. 2:
„(2) Учениците по ал. 1, на които се предоставя езикова подкрепа по чл. 16, ал. 4, т. 2, не повтарят класа.“
3. Досегашната ал. 1 става ал. 3 и в нея след думите „за съответния клас“ се поставя запетая и се добавя „с изключение на случаите по ал. 1“.
4. Досегашната ал. 2 става ал. 4 и в нея в изречение първо думите „За учениците по ал. 1“ се заменят с „За учениците по ал. 1 и 3, както и за учениците от V до VI клас включително, които до края на учебните занятия в съответния клас не са усвоили компетентностите, заложени в учебната програма по изучаван учебен предмет“.
§ 54. В чл. 128 се правят следните допълнения:
1. В ал. 2 се създава изречение второ:
„За целите на продължаване на обучението по искане на лицето за завършеното обучение в определен клас може да се издава и удостоверение.“
2. Създава се ал. 3:
„(3) На ученик, преминал обучение в подготвителен езиков клас, се издава удостоверение за завършения клас, в което се вписва годишна оценка, както и достигнатата степен на владеене на български език и се дават препоръки за езикова подкрепа през следващата учебна година.“
§ 55. В чл. 134 се правят следните изменения и допълнения:
1. Създава се нова ал. 3:
„(3) Вторият задължителен изпит по чл. 132, ал. 2 за ученици, обучавани в класическите училища в профил „Класически“, се полага по учебен предмет, изучаван от тях като профилиращ във втория гимназиален етап на средното образование. Държавният зрелостен изпит се полага върху учебното съдържание от задължителните модули на профилиращия учебен предмет.“
2. Досегашната ал. 3 става ал. 4.
§ 56. В чл. 138 се създава ал. 6:
„(6) Учениците със специални образователни потребности по чл. 120, ал. 7, които са завършили обучението си в последен гимназиален клас, но не са придобили средно образование, получават удостоверение за завършен XII клас, което им дава право на професионално обучение.“
§ 57. В чл. 141 се създава ал. 4:
„(4) Когато в нормативен акт са въведени изисквания за доказване наличието на завършено основно образование, средно образование и/или степен на професионална квалификация, необходимите данни за лицата, завършили училищно образование в Република България, се установяват служебно от съответния административен орган чрез проверка в регистъра по ал. 3, в случай че в заявлението се посочват данни за училището – издател на свидетелството/дипломата, ЕГН/ЛНЧ на лицето, серия, фабричен и регистрационен номер на документа, дата и година на издаване. Когато дипломата за средно образование е издадена преди 1 януари 2007 г. или свидетелството за основно образование е издадено преди 1 юни 2009 г., както и когато документът не е вписан в регистъра по ал. 3, към заявлението се прилага копие от дипломата, съответно свидетелството.“
§ 58. В чл. 142, ал. 3 се създават т. 6 и 7:
„6. математическите и природоматематическите гимназии – в 
V и в VIII клас;
7. класическите училища – в V и в VIII клас.“
§ 59. В чл. 143 се правят следните изменения и допълнения:
1. В ал. 1 след думите „план-прием“ се поставя запетая, добавя се „с изключение на случаите по ал. 2 и 4“ и се поставя запетая.
2. Създават се нови ал. 2, 3 и 4:
(2) Регионалното управление на образованието съгласувано с общината утвърждава училищния план-прием на училища с двусменен режим на организация на учебния ден и/или в които са налице условия за преодоляване на обособяването въз основа на концентрация предимно на ученици от ромски произход в тях, като провежда политика за намаляване на приема в тези училища. 
(3) Общината съвместно с регионалното управление на образованието насочва за приемане учениците в училищата, в които не е налице обособяване въз основа на концентрация предимно на ученици от ромски произход в тях, като не допуска създаване на условия за вторично обособяване.
(4) Началникът на регионалното управление на образованието съгласувано с общината утвърждава училищния план-прием на училищата по ал. 3.“
3. Досегашната ал. 2 става ал. 5 и в нея:
а) точка 1 се изменя така:
„1. началника на регионалното управление на образованието съгласувано с министъра на образованието и науката – за училищата по чл. 142, ал. 3, т. 1 и 5, с изключение на училищата с национално значение, както и за общинските училища по чл. 142, ал. 3, т. 6;“
б) в т. 3 думите „чл. 142, ал. 3, т. 3 и 4“ се заменят с „чл. 142, ал. 3, т. 3, 4 и 7“;
в) в т. 4 думите „по чл. 38, ал. 4“ се заменят с „по чл. 38, ал. 9 и за държавните училища по чл. 142, ал. 3, т. 6“.
4. Досегашната ал. 3 става ал. 6 и в нея, в т. 2 думите „чл. 38, ал. 4“ се заменят с „чл. 38, ал. 9“.
5. Досегашната ал. 4 става ал. 7 и в нея думите „по ал. 2“ се заменят с „по ал. 5“, а думите „ по ал. 3, т. 1“ се заменят с „по ал. 6, т. 1“.
6. Досегашната ал. 5 става ал. 8 и в нея думите „по чл. 142, 
ал. 3, т. 1 и 5“ се заменят с „по чл. 142, ал. 3, т. 1, 5 и 6“.
7. Досегашната ал. 6 става ал. 9 и в нея думите „чл. 142, ал. 3, т. 3 и 4“ се заменят с „чл. 142, ал. 3, т. 3, 4 и 7“.
§ 60. В чл. 144 се правят следните изменения и допълнения:
1. В ал. 1:
а) в текста преди т. 1 след думите „обединено училище“ се поставя запетая и се добавя „в математическа и в природоматематическа гимназия“;
б) в т. 4 след думите „профилираната гимназия“ се добавя „или за математическата или природоматематическата гимназия“.
2. В ал. 2 думите „в обединено училище и в профилирана гимназия“ се заменят с „в обединено училище, в профилирана гимназия, в математическата и в природоматематическата гимназия“.
3. В ал. 3 думите „в обединено училище и в профилирана гимназия“ се заменят с „в обединено училище, в профилирана гимназия, в математическата и в природоматематическата гимназия“.
§ 61. В чл. 145, ал. 2 след думите „по чл. 142, ал. 3, т. 1“ се поставя запетая и се добавя „на учениците в VIII клас в математическите гимназии и в природоматематическите гимназии, извън приетите в 
V клас“ и се поставя запетая.
§ 62. В чл. 146 се правят следните изменения и допълнения:
1. В ал. 1 след думите „план-прием“ се добавя „в математическите и природоматематическите гимназии“, и се поставя запетая, а след думите „училищата по изкуствата“ се поставя запетая и се добавя „в класическите училища“.
2. В ал. 2:
а) в т. 1 думите „училищата по изкуствата и за училищата по културата“ се заменят със „за училищата по изкуствата, за училищата по културата и класическите училища“;
б) точка 3 се изменя така:
„3. наредба на министъра на образованието и науката – за математическите и природоматематическите гимназии, за училищата с профил Изобразително изкуство, Музика и Физическо възпитание и спорт.“
§ 63. В чл. 147 след думите „от І до ХІІ клас“ се поставя запетая, добавя се „както и включените в подготвителен езиков клас“ и се поставя запетая, а след думите „училищата по културата“ се поставя запетая и се добавя „в класическите училища“.
§ 64. Създава се чл. 47а:
„Чл. 147а (1) Ученици, обучавани в началния етап на училището, в V клас може да се преразпределят в някои от паралелките в зависимост от интересите си и въз основа на резултатите от едно или повече национални външни оценявания, състезания и/или една или повече олимпиади при условия и по ред, определени от педагогическия съвет, при запазване на общия брой на паралелките в класа.
(2) Ученици, приети на места по държавен план прием в 
VIII клас, може да се разпределят в паралелки в зависимост от нивото си на владеене на чужд език въз основа на резултатите от националното външно оценяване и/или проверка на способностите по съответния чужд език.“
§ 65. В чл. 149, ал. 2 думите „а за учениците, приемани по реда на чл. 10, ал. 4, и в държавния образователен стандарт за финансирането на институциите“ се заличават.
§ 66. В чл. 151 се правят следните изменения и допълнения:
1. В ал. 3:
а) създава се нова т. 2:
„2. подпомагане на постигането от децата и учениците на отделни компетентности по тема или взаимосвързани теми от учебното съдържание по образователно направление или учебна програма;“
б) досегашната т. 2 става т. 3.
2. Създава се нова ал. 4:
„(4) Учебните помагала по ал. 3 може да се използват в системата на предучилищното и училищното образование и не се одобряват от министъра на образованието и науката.”
3. Създават се ал. 5 и 6:
„(5) Учебни помагала са и:
1. помагалата за подпомагане на обучението, организирано в чужбина;
2. помагалата по български език за интеграционно езиково обучение.
(6) Учебните помагала по ал. 5 може да се използват в системата на предучилищното и училищното образование след одобряване от министъра на образованието и науката.“
4. Досегашната ал. 4 става ал. 7.
5. Създават се ал. 8, 9 и 10:
„(8) В училищното образование може да се използват безвъзмездно и електронни образователни ресурси, публикувани след разрешение на министъра на образованието и науката на Национална платформа, поддържана от Министерството на образованието и науката.
(9) Електронният образователен ресурс е учебно помагало, създадено в електронна форма, което подпомага училищната подготовка по отделна тема или по взаимосвързани теми от учебната програма по определен учебен предмет или модул по чл. 154 за съответния клас и за постигане на ниво по Общата европейска езикова рамка.
(10) Познавателните книжки, учебниците, учебните комплекти, учебните помагала по ал. 5 и електронните образователни ресурси подпомагат процеса на преподаване и учене, но не са основно средство за планирането му.“
§ 67. В чл. 152, ал. 2 думите „Познавателните книжки, учебниците и учебните комплекти“ се заменят с „Познавателните книжки, учебниците, учебните комплекти, учебните помагала по чл. 151, ал. 5, както и електронните образователни ресурси“.
§ 68. В чл. 153 се правят следните изменения и допълнения:
1. В ал. 1 след думите „Познавателните книжки“ се поставя запетая и се добавя „учебниците и учебните помагала“.
2. Алинея 2 се изменя така:
„(2) Печатните издания на учебниците може да бъдат предоставяни за ползване в училищното образование и в електронно четим формат.“
3. Алинея 3 се отменя.
§ 69. В чл. 154, т. 3 след думата „Религия“ се поставя запетая и се добавя „Добродетели и религии“.
§ 70. Член 155 се отменя.
§ 71. В чл. 156 ал. 2 се отменя.
§ 72. В наименованието на раздел II, в глава седма думите „учебници и учебни комплекти“ се заменя с „учебници, учебни комплекти и учебни помагала по чл. 151, ал. 5“.
§ 73. В чл. 157 се правят следните изменения и допълнения:
1. В ал. 1:
а) в текста преди т. 1 думите „учебници и учебни комплекти“ се заменят с „учебници, учебни комплекти и учебни помагала по чл. 151, 
ал. 5“;
б) точка 2 се изменя така:
„2. когато нито един от одобрените учебници или нито едно от учебните помагала по чл. 151, ал. 5 не е разпространен, съответно – не е разпространено, за началото на учебната година;“
в) в т. 3 думите „учебници и учебни комплекти“ се заменят с „учебници, учебни комплекти и учебни помагала по чл. 151, ал. 5“;
г) в т. 4 думите „учебник и учебен комплект“ се заменят с „учебник, учебен комплект или учебно помагало по чл. 151, ал. 5“;
д) в т. 5 думите „учебниците и учебните комплекти“ се заменят с „учебниците, учебните комплекти или учебните помагала по чл. 151, ал. 5“.
2. В ал. 2 думите „на познавателните книжки, учебниците и учебните комплекти“ се заличават.
3. Алинея 3 се изменя така:
„(3) Проектите се оценяват за съответствие с изискванията на държавния образователен стандарт за познавателните книжки, учебниците и учебните помагала.”
4. Алинея 4 се отменя.
§ 74. В чл. 158 се правят следните изменения и допълнения:
1. Алинея 1 се изменя така:
„(1) Оценяването на проектите се извършва от оценители, определени от министъра на образованието и науката.“
2. Алинея 2 се изменя така:
„(2) Съдържанието на проектите на познавателни книжки, на учебници, на учебни комплекти и на учебни помагала по чл. 151, ал. 5 се оценява от оценители, притежаващи експертна компетентност по съответното образователно направление от предучилищното образование или по съответния учебен предмет от училищното образование – специалисти в съответната научна област, в методиката на преподаване на съответния учебен предмет, поне един служител в Министерството на образованието и науката или в регионално управление на образованието, както и учители.“
3. Създава се ал. 3:
„(3) При невъзможност да бъде определен като оценител на съдържанието специалист в съответната научна област, в методика на преподаване на съответния учебен предмет, експерт в Министерството на образованието и науката или в регионално управление на образованието, като оценител се включва лице, заемащо длъжността „учител“ в предучилищното образование, в началния етап на основното образование или по учебен предмет.“
§ 75. В чл. 159, ал. 1 се правят следните изменения допълнения:
1. В т. 1 думите „учебник или на учебен комплект“ се заменят с „учебник, на учебен комплект или на учебно помагало“.
2. В т. 2 след думите „за съответния клас“ се добавя „на учебно помагало“, а думите „или познавателна книжка“ се заменят с „или на познавателна книжка“.
3. в т. 4 думите „учебник или на учебен комплект“ се заменят с „учебник, на учебен комплект или на учебно помагало“.
4. В т. 5 думите „учебник или на учебен комплект“ се заменят с „учебник, на учебен комплект или на учебно помагало“.
§ 76. Създава се чл. 159а:
„Чл. 159а (1) Когато при оценяването оценител е установил, че съдържанието на проекта съответства на държавния образователен стандарт за предучилищното образование или на съответна учебна програма, но не са спазени някои от изискванията на държавния образователен стандарт за познавателните книжки, учебниците и учебните помагала, налагащи промени в проекта на познавателна книжка, учебник, учебен комплект или учебно помагало, авторите или издателите имат право да отстранят несъответствията.
(2) Министерството на образованието и науката уведомява писмено  авторите или издателите за констатациите по ал. 1 и определя достатъчен срок за коригиране на съответната част от проекта на познавателна книжка, учебник, учебен комплект или учебно помагало, с оглед на направените предложения за корекции.
(3) Министърът на образованието и науката по своя преценка може да прави мотивирани предложения до авторите или издателите за промени в проекта на познавателна книжка, учебник, учебен комплект или учебно помагало и да определи срок за коригиране на съответната част от проекта.
(4) Авторите или издателите в срока по ал. 2 или 3 изпращат в МОН корекция на съответната част от проекта на познавателната книжка, учебника, учебния комплект или учебното помагало или мотивиран отказ за корекция, които се предоставят на всички оценители.
(5) Оценителите изготвят становищата си за съответствие на проекта с изискванията на държавния образователен стандарт за познавателните книжки, учебниците и учебните помагала, след като се запознаят със съответната коригирана част от проекта или с мотивирания отказ за извършване на корекция.“
§ 77. В чл. 160 се правят следните изменения и допълнения:
1. В ал. 1 след думите „познавателни книжки“ се добавя „на учебници, на учебни комплекти и на учебни помагала“ и се поставя запетая.
2. Алинея 2 се изменя така:
„(2) Министърът на образованието и науката със заповед отказва да одобри проект на познавателни книжки, на учебници, на учебни комплекти и на учебни помагала:
1. за който въз основа на оценяването е установено, че не отговаря на държавния образователен стандарт за познавателните книжки, учебниците и учебните помагала;
2. в случаите по чл. 159а, ал. 3, когато авторите или издателите не са изпратили в срок корекция на съответната част от проекта или мотивиран отказ за извършване на корекции.“
3. Алинея 3 се изменя така:
„(3) Заповедите по ал. 1 и 2 се издават не по-късно от 6 месеца от изтичане на съответния срок за подаване на проектите на познавателни книжки, учебници, учебни комплекти или учебни помагала.“
4. Алинея 4 се изменя така:
„(4) Одобрените познавателни книжки, учебници, учебни комплекти и учебни помагала може да се използват за предучилищната и училищната подготовка до влизането в сила на нови изисквания към съдържанието на предучилищната подготовка или на нови учебни програми или до промяна на съдържанието, графичния им дизайн, полиграфическото или електронното им изпълнение.“
5. Създава се ал. 5:
„(5) Със заповед министърът на образованието и науката може да разпореди да продължи използването за предучилищната или за училищната подготовка на познавателните книжки, учебниците, учебните комплекти или учебните помагала, одобрени преди влизането в сила на новите изисквания към съдържанието на предучилищната подготовка или на новите учебни програми.“
§ 78. Член 161 се изменя така:
„Чл. 161. (1) В одобрените познавателни книжки, учебници,  учебни комплекти и учебни помагала може да се извършват само обективно необходими промени в съдържанието, графичния дизайн, полиграфическото или електронното изпълнение. Обективно необходими промени са корекции на грешки или са следствие на промяна на нормативната уредба, изменени и/или допълнени изисквания към съдържанието на предучилищната подготовка или изменени и/или допълнени учебни програми, обективна промяна на факти, обстоятелства, статистики, технологии и други подобни.
(2) Когато в периода на безвъзмездно ползване на закупените като печатни издания учебници се извършат промени вследствие от изменена и/или допълнена учебна програма и тези промени засягат една или повече отделни теми, промените в съответните теми се обособят в отделно книжно тяло.
(3) Промените по ал. 1 и 2 може да се извършват от авторите или издателите само по инициатива на министъра на образованието и науката.
(4) В случаите по ал. 3 промяната се одобрява от министъра на образованието и науката.
(5) Авторите и/или издателите на одобрените познавателни книжки, учебници и учебни комплекти и учебни помагала може да извършват поправки на очевидни фактически грешки по своя инициатива и без одобрение по ал. 4, като в тези случаи са длъжни да уведомят министъра на образованието и науката в едноседмичен срок от отпечатването на тиража.
(6) Всички одобрени промени по ал. 1 и 2 в съдържанието на печатното издание на учебниците, както и поправките по ал. 5 се отразяват веднага от авторите и издателите и в електронно четимия им формат – ако имат такъв.
(7) В случаите по ал. 2 след изтичане на периода на безвъзмездно ползване на закупените издания на учебниците всички одобрени промени по ал. 1 и 2, както и поправките по ал. 5 следва да бъдат отразени в следващите издания на учебника.“
§ 79. В чл. 162 се правят следните изменения и допълнения:
1. В ал. 1 думите „учебниците и учебните комплекти“ се заменят с „учебниците, учебните комплекти и учебните помагала по 
чл. 151, ал. 5“.
2. В ал. 3 думите „Познавателните книжки и учебниците“ се заменят с „Познавателните книжки, учебниците, учебните комплекти и учебните помагала по чл. 151, ал. 5“.
§ 80. Член 163 се изменя така:
„Чл. 163. Условията и редът за оценяване и одобряване на проектите на познавателни книжки, учебници, учебни комплекти, учебни помагала по чл. 151, ал. 5, както и на промените в тях, за оценяване и разрешение за публикуване на електронните образователни ресурси по чл. 151, ал. 8, включително необходимите документи за участие, определянето на оценителите, условията и редът за утвърждаване на списъка по чл. 162, както и за публикуването на електронните образователни ресурси се определят с държавния образователен стандарт за познавателните книжки, учебниците и учебните помагала.“
§ 81. В чл. 164 се правят следните изменения и допълнения:
1. Алинея 1 се изменя така:
„(1) При условия и по ред, определени от Министерския съвет, в системата на предучилищното и училищното образование се осигуряват за безвъзмездно ползване от всички деца и от всички ученици от I до XII клас включително, познавателни книжки, учебници и учебни комплекти за учебните предмети по чл. 154, т. 1, 3 и 5, както и учебни помагала по чл. 151, ал. 5, т. 2. Осигуряват се за безвъзмездно ползване и електронно четимите формати на учебниците – когато имат такива.“
2. Създава се нова ал. 2:
„(2) В случаите по чл. 161, ал. 2 за безвъзмездно ползване от всички ученици в съответния клас се осигуряват само променените теми под формата на отделно книжно тяло при условия и по ред, определени от Министерския съвет.“
3. Досегашната ал. 2 става ал. 3 и в нея думите „Учебниците и учебните комплекти“ се заменят с „Учебниците, учебните комплекти и учебните помагала по чл. 151, ал. 5, т. 2“, а думите „след съгласуване с обществения съвет“ се заличават.
4. Досегашната ал. 3 става ал. 4 и се изменя така:
„(4) Учебниците, учебните комплекти и учебните помагала извън тези по ал. 1, както и електронните образователни ресурси, които ще използват учениците, се препоръчват от учителя, който преподава в паралелката по съответния учебен предмет или модул.“
5. Досегашната ал. 4 става ал. 5.
§ 82. В глава седма се създава раздел III с наименование „Оценяване и разрешение за публикуване на проекти на електронни образователни ресурси“ с чл. 164а – 164д:

„Раздел III
Оценяване и разрешение за публикуване на проекти на електронни образователни ресурси

Чл. 164а. (1) Министерството на образованието и науката поддържа Национална платформа за електронни образователни ресурси (Националната платформа). Министърът разрешава публикуване на електронните образователни ресурси на Националната платформа след оценяване на съдържанието, графичния дизайн и електронното им изпълнение.
(2) Процедурата по оценяване на проекти на електронни образователни ресурси се открива със заповед на министъра на образованието и науката по определен учебен предмет или модул по 
чл. 154 за съответния клас и за постигане на ниво по Общата европейска езикова рамка.
(3) В заповедта по ал. 1 министърът на образованието и науката определя срок за внасяне на проектите, който не може да бъде по-кратък от 6 месеца от датата на заповедта по ал. 1.
(4) Проектите на електронни образователни ресурси се оценяват за съответствие с изискванията на държавния образователен стандарт за познавателните книжки, учебниците и учебните помагала.
Чл. 164б. (1) Оценяването на проектите се извършва от оценители, определени от министъра на образованието и науката.
(2) Като оценители на съдържанието на проектите на електронни образователни ресурси се включват учители и поне един служител в Министерството на образованието и науката или в регионално управление на образованието, притежаващи експертна компетентност по съответния учебен предмет от училищното образование.
(3) В случаите по ал. 2 при невъзможност да бъде определен служител от Министерството на образованието и науката или от регионално управление на образованието, като оценител се включва учител по съответния учебен предмет.
Чл. 164в. (1) Не може да е оценител лице, което е:
1. автор или издател на внесен в процедурата по оценяване проект на електронен образователен ресурс;
2. автор или издател на публикуван електронен образователен ресурс по същата тема, по същите взаимосвързани теми или същата част от тема по учебния предмет за същия клас;
3. в договорни отношения с автора или издателя на проекта на електронния образователен ресурс към момента на провеждането на процедурата;
4. в йерархична връзка на ръководство и контрол с автор на произведението, което се предлага като проект на електронен образователен ресурс;
5. участник в каквото и да е качество при създаването на произведението, което се предлага като проект на електронен образователен ресурс;
6. съпруг на автора или издателя или техен роднина по права линия без ограничение, а по съребрена линия или по сватовство до четвърта степен включително.
(2) Липсата на обстоятелствата по ал. 1 се удостоверява с декларация.
Чл. 164г. (1) Министърът на образованието и науката със заповед разрешава публикуването на всички проекти на електронни образователни ресурси, за които въз основа на оценяването е установено, че отговарят на държавния образователен стандарт за познавателните книжки, учебниците и учебните помагала.
(2) Заповедите по ал. 1 или отказите за разрешаване за публикуване се издават не по-късно от 3 месеца от изтичане на съответния срок за подаване на проектите на електронни образователни ресурси.
Чл. 164д. (1) Авторските права върху електронните образователни ресурси по ал. 1 се уреждат със споразумение между авторите или издателите и Министерството на образованието и науката преди публикуване на произведението на Националната платформа.
(2) В Националната платформа се публикуват само електронните образователни ресурси по чл. 164г, ал. 1, за които е сключено споразумение по ал. 1.“
§ 83. В чл. 165 се създават ал. 7, 8 и 9:
„(7) Министърът на образованието и науката създава, води и поддържа регистър за признаване на завършено средно образование в училища на чужда държава.
(8) Министърът на образованието и науката може да организира създаването, воденето и поддържането на регистъра по 
ал. 7 чрез Националния център за информация и документация.
(9) Обстоятелствата, които се вписват в регистъра по ал. 7, както и редът за вписването и заличаването им се определят с държавния образователен стандарт за оценяването на резултатите от обучението на учениците.“
§ 84. В чл. 166 се правят следните изменения и допълнения:
1. В ал. 4, в основния текст думите „по чл. 134“ се заменят с „по чл. 134 или 135“.
2. В ал. 7 думите „основната степен на образование, както и клас от първи гимназиален етап или първи гимназиален етап“ и запетаята след тях се заменят със „степен на образование“.
§ 85. В чл. 167 се правят следните изменения и допълнения:
1. В ал. 1:
а) в т. 1 накрая се поставя запетая и се добавя „а за лице със специални образователни потребности – и от средната степен на образование“;
б) в т. 2 думите „по чл. 134“ се заменят с „по чл. 134 или 135“;
в) в т. 3 накрая се поставя запетая и се добавя „а за лице със специални образователни потребности – и от първи гимназиален етап от средната степен на образование“;
г) в т. 4 накрая се поставя запетая и се добавя „а за лице със специални образователни потребности – и на етап от средната степен на образование“.
2. В ал. 3 думите „допълнителните държавни зрелостни изпити“ се заменят с „държавните зрелостни изпити“.
§ 86. В чл. 168 се правят следните изменения:
1. В ал. 1, т. 2 думите „допълнителните държавни зрелостни изпити“ се заменят с „държавните зрелостни изпити“.
2. В ал. 2, в текста преди т. 1 думите „по ал. 1, т. 3 – 5“ се заменят с „по ал. 1, т. 1, т. 3 – 5“.
§ 87. В чл. 172, ал. 1 т. 12 се изменя така:
„12. да не използват мобилни устройства за комуникация в училище, освен за строго образователни цели, по здравословни причини или при форсмажорни обстоятелства.“
§ 88. В чл. 173, ал. 2, т. 2 след думите „комбинирана форма“ се добавя „или е включен в обучение в подготвителен езиков клас“.
§ 89. В чл. 176 се създава ал. 4:
„(4) За координиране на дейностите по обща и допълнителна подкрепа в детската градина и в училището се определя координатор за подкрепата за личностно развитие.“
§ 90. В чл. 177, ал. 3 думите „по чл. 105, ал. 1, 3 и 5“ се заменят с „по чл. 105, ал. 1 и 6“.
§ 91. В чл. 178 се правят следните изменения и допълнения:
1. В ал. 1:
а) в т. 13 думата „обучителните“ се заменя с „поведенческите и обучителните“;
б) създава се т. 15:
„15. програми за социално-емоционално учене и за подкрепа на деца и ученици, преживели травми или в уязвимо социално положение.“
2. Създава се ал. 5:
„(5) Някои от дейностите за допълнителна подкрепа за личностно развитие, които са с ниско ниво на интензивност, и дейностите по чл. 187, ал. 1, т. 7, както и осигуряване на технически средства, специализирано оборудване, дидактически материали, методики и специалисти може да се предоставят като обща подкрепа на деца и ученици, които не са със специални образователни потребности. Тези дейности се осъществяват по предложение на координатора за подкрепата за личностно развитие в детската градина или в училището с цел превантивна подкрепа.“
§ 92. В чл. 184, ал. 1 след думата „поощряват“ се добавя „с похвали, както и“.
§ 93. В чл. 185, ал. 2, т. 4 накрая се поставя запетая и се добавя „както и за придобиване на умения за идентифициране и предотвратяване на случаи на насилие и тормоз“.
§ 94. В чл. 187 се правят следните допълнения:
1. В ал. 1:
а) в т. 3 след думите „дидактически материали“ се поставя запетая и се добавя „адаптирани учебни помагала“;
б) създават се т. 6, 7, 8 и 9:
„6. осигуряване на пространство за интензивна допълнителна подкрепа;
7. прилагане на програми за психо-социална подкрепа на деца и ученици в риск;
8. прилагане на програми за обучение и развитие на способностите на деца и ученици с изявени дарби;
9. прилагане на програми за развитие на социални умения.“
2. Създава се нова ал. 3:
„(3) Допълнителната подкрепа по ал. 1, т. 6 може да се предоставя и на деца и ученици с поведенчески затруднения.“
3. Досегашната ал. 3 става ал. 4.
4. Досегашната ал. 4 става ал. 5 и в нея след думите „центровете за подкрепа за личностно развитие“ се поставя запетая, добавя се „включително от центровете за специална образователна подкрепа“ и се поставя запетая.
§ 95. В чл. 188 се правят следните изменения и допълнения:
1. В ал. 1 думата „оценката“ се заменя с „цялостна функционална оценка“.
2. В ал. 5 след думата „родителите“ се добавя „и с други специалисти, полагащи грижи за детето или ученика“, а след думите „центровете за подкрепа за личностно развитие“ се поставя запетая и се добавя „включително с центровете за специална образователна подкрепа“.
§ 96. В чл. 189 се правят следните изменения и допълнения:
1. Точка 2 се изменя така:
„2. извършва цялостна функционална оценка на индивидуалните потребности на детето или ученика въз основа на извършена функционална оценка по чл. 190, ал. 3, т. 1;“.
2. Създава се нова т. 5:
„5. организира и/или осъществява дейности за подкрепа за личностно развитие на деца и ученици със специални образователни потребности в рамките на целодневната организация на учебния ден, както и в пространство за интензивна допълнителна подкрепа за личностно развитие, след становище на регионалния център за подкрепа на процеса на приобщаващото образование за всеки отделен случай;”.
3. Досегашната т. 5 става т. 6.
§ 97. В чл. 190 се правят следните изменения и допълнения:
1. В ал. 2:
а) в изречение първо думите „както и представители на регионалните управления на образованието“ се заличават;
б) изречение второ се заличава.
2. Алинея 3 се изменя така:
„(3) Екипът по ал. 1:
1. извършва функционална оценка след заявление на родител или на директор на детска градина или училище на индивидуалните потребности на децата и учениците, за които има индикации, че са със специални образователни потребности и с хронични заболявания, която включва и определяне на необходимите специалисти и нивото на интензивност на допълнителната подкрепа – ниско, средно и високо, както и броя на часовете за ресурсно подпомагане за всяко ниво, за насочването им за допълнителна подкрепа за личностно развитие в детски градини и училища, и предлага на директора на регионалния център за подкрепа на процеса на приобщаващото образование да одобри или да не одобри насочването им за предоставянето на допълнителна подкрепа по чл. 187, ал. 1;
2. въз основа на заявление на директора на съответната детска градина и училище, когато не може да се формира екип по 
чл. 188, подпомага със специалисти извършването на цялостната функционална оценка на индивидуалните потребности от допълнителна подкрепа на децата и учениците със специални образователни потребности и с хронични заболявания, както и на децата и учениците в риск и на децата и учениците с изявени дарби;
3. организира повторна цялостна функционална оценка на индивидуалните потребности на децата и учениците със специални образователни потребности и с хронични заболявания при несъгласие на родителя с оценката на екипа за подкрепа за личностно развитие по чл. 189, т. 2 или с предложената допълнителна подкрепа и предлага на директора на регионалния център за подкрепа на процеса на приобщаващото образование да одобри или да не одобри предоставянето на допълнителна подкрепа;
4. организира повторна цялостна функционална оценка на индивидуалните потребности на учениците със специални образователни потребности в случаите по чл. 107, ал. 5 и предлага на директора на регионалния център за подкрепа на процеса на приобщаващото образование да одобри или да не одобри заключението за предложената форма на обучение;
5. извършва функционална оценка на индивидуалните потребности на децата и учениците със специални образователни потребности след заявление на родител за насочване за обучение в специалните училища по чл. 44, ал. 1, т. 1, в специалните групи по 
чл. 194, както и в центровете за специална образователна подкрепа и предлага на директора на регионалния център за подкрепа на процеса на приобщаващото образование да одобри или да не одобри насочването;
6. подпомага процеса на осигуряване на допълнителната подкрепа, като обсъжда с екипа за подкрепа за личностно развитие резултатите от нея и динамиката в развитието на детето или ученика в резултат от предоставянето й при възникнала необходимост и след заявление на директора на детската градина или училището до директора на регионалния център за подкрепа на процеса на приобщаващото образование;
7. предлага и организира предоставянето на методическа подкрепа и супервизия на детските градини, училищата и центровете за подкрепа за личностно развитие за работата им с деца и ученици със специални образователни потребности, с хронични заболявания и с поведенчески затруднения и за предоставянето на допълнителна подкрепа за личностно развитие на децата и учениците по чл. 187, ал. 2;
8. информира родителите за възможностите за продължаване на образованието или за придобиване на професионална квалификация на учениците със специални образователни потребности след VІІ и Х клас;
9. извършва преценка за обучението на ученика по чл. 111, 
ал. 5;
10. отлага по обективни причини от задължително обучение в 
І клас деца със специални образователни потребности, но за не повече от една учебна година;
11. изготвя становище за насочването на деца и ученици към дейности в пространство за интензивна допълнителна подкрепа за личностно развитие в детска градина и училище;
12. предлага и организира подкрепа на детската градина и училището при създаването на сигурна образователна среда и развитието на социално-емоционалните умения на децата и учениците чрез обучени психолози – ментори от регионалните центрове за подкрепа на процеса на приобщаващото образование, както и при прилагането на средства за допълваща и алтернативна комуникация и на други специализирани средства и технологии за обучението на децата и учениците;
13. изпълнява и други функции, предвидени в държавния образователен стандарт за приобщаващото образование.“
3. Алинея 4 се изменя така:
„(4) Предоставянето на методическата подкрепа по ал. 3, т. 7 може да се осъществява съвместно с екипите на детски градини и училища, на центровете за подкрепа за личностно развитие, включително на центровете за специална образователна подкрепа, на юридически лица с нестопанска цел, осъществяващи дейност в обществена полза в областта на приобщаващото образование, както и на висши училища, в зависимост от конкретните потребности.“
§ 98. В чл. 192 се правят следните изменения и допълнения:
1. Алинея 4 се изменя така:
„(4) При увеличаване броя на децата и учениците в група или паралелка, както и когато в групата или паралелката има дете или ученик със специални образователни потребности вследствие на емоционално-поведенчески проблеми поради разстройство от аутистичния спектър или поради друго увреждане, нарушение или заболяване, се назначава помощник на учителя по предложение на екипите по ал. 3. Когато в групата или паралелката има дете или ученик с увреден слух, чието обучение се нуждае от подкрепа от специалист по български жестов език, се назначава помощник на учителя, който е носител на българския жестов език или който владее български жестов език.“
2. Създава се ал. 5:
„(5) Детските градини и училищата осигуряват гъвкава и динамична организация на средата според индивидуалните потребности на децата и учениците със специални образователни потребности, която включва и организиране на пространства и кътове за работа в рамките на стаята на групата и на класната стая, както и на пространства за интензивна допълнителна подкрепа за личностно развитие в средата на детската градина или на училището.“
§ 99. В чл. 193 се правят следните изменения и допълнения:
1. Алинея 1 се изменя така:
„(1) В детските градини и в училищата обучението на децата и учениците със специални образователни потребности, за които функционалната оценка по чл. 190, ал. 3, т. 1 е установила необходимост от допълнителна подкрепа, задължително се подпомага от ресурсен учител и/или от други специалисти съобразно потребността на детето и ученика.“
2. Алинея 2 се изменя така:
„(2) Броят на ресурсните учители и на другите специалисти, осъществяващи ресурсно подпомагане, се определя в зависимост от броя на децата и учениците със специални образователни потребности, от вида и от нивото на интензивност на допълнителната подкрепа, както и от броя часове за ресурсно подпомагане, при условията на държавния образователен стандарт за приобщаващото образование.“
3. В ал. 3 след думата „учителя“ се добавя „при условията на чл. 192, ал. 4“.
4. Създава се ал. 5:
„(5) Учителят в групата за предучилищно образование или учителят по съответния учебен предмет и ресурсният учител или помощникът на учителя работят съвместно при провеждането на педагогическата ситуация или на учебния час.“
§ 100. В чл. 194, ал. 1 думите „в център за специална образователна подкрепа или“ се заличават, а думите „чл. 39, ал. 2, 
т. 1 – 3“ се заменят с „чл. 39, ал. 2, т. 1 – 3 и т. 6“.
§ 101. В чл. 196, ал. 4 думата „две“ се заменя с „четири“.
§ 102. В чл. 197, ал. 2 думата „две“ се заменя с „четири.
§ 103. Наименованието на раздел III в глава девета се изменя така:
„Мерки и санкции на учениците“
§ 104. В чл. 199 се правят следните изменения и допълнения:
1. Алинея 1 се изменя така:
„(1) За неизпълнение на задълженията, определени в този закон, в нормативните актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат санкции и предупредителни мерки.“
2. Създават се нови ал. 2 и 3:
„(2) Санкциите, които могат да се налагат на учениците по реда на този закон, са:
1. преместване в друга паралелка в същото училище;
2. преместване в друго училище;
3. преместване от дневна форма или от дуална система на обучение в самостоятелна форма на обучение.
(3) Налагането на санкция по ал. 2 може да се предхожда от налагане на следните предупредителни мерки:
1. забележка;
2. предупреждение за преместване в друга паралелка в същото училище;
3. предупреждение за преместване в друго училище;
4. предупреждение за преместване от дневна форма или от дуална система на обучение в самостоятелна форма на обучение.“
3. Досегашната ал. 2 става ал. 4.
4. Създава се ал. 6:
„(6) Когато ученикът с поведението си значително възпрепятства провеждането на дейностите в училището, той може да бъде отстранен от училище за срок, не по-дълъг от 3 дни.“
5. Досегашната ал. 4 става ал. 7 и в нея думите „по ал. 2“ се заменят с „по ал. 4“, а думите „по ал. 3“ се заменят с „по ал. 5 и 6“.
6. Досегашната ал. 5 става ал. 8 и в нея след думата „санкция“ се добавя „или предупредителна мярка по ал. 3, т. 2 – 4“, а след думите „проблемно поведение“ се поставя запетая и се добавя „както и поощрения при позитивна, осъзната и устойчива промяна“.
§ 105. В чл. 200 се правят следните изменения и допълнения:
1. Алинея 2 се изменя така:
„(2) Мярката „предупреждение за преместване от дневна форма или от дуална система на обучение в самостоятелна форма на обучение“ и санкцията „преместване от дневна форма или от дуална система на обучение в самостоятелна форма на обучение“ се прилага за ученици, навършили 16-годишна възраст.“
2. Алинея 3 се изменя така:
„(3) Мерките по чл. 199, ал. 4, 5 и 6, предупредителната мярка „предупреждение за преместване в друго училище“, както и санкцията „преместване в друго училище“ не се налагат на учениците в класовете от началния етап.“
3. В ал. 4 след думите „дневна форма“ се добавя „или от дуална система на обучение“.
4. В ал. 5 след думата „Санкции“ се добавя „и предупредителни мерки“.
§ 106. Член 201 се изменя така:
„Чл. 201. (1) За едно нарушение не може да бъде наложена повече от една санкция или повече от една предупредителна мярка. За едно нарушение не може да бъде наложена едновременно санкция и предупредителна мярка. Мерките по чл. 199, ал. 4, 5 и 6 се налагат независимо от санкциите по чл. 199, ал. 2.
(2) Видът на санкцията и на предупредителната мярка се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.
(3) Когато след налагане на предупредителна мярка по чл. 199, ал. 3 ученикът извърши ново нарушение на този закон, на нормативните актове по неговото прилагане или на правилника за дейността на училището, се налага санкция, съответна по вид на наложената предупредителна мярка.
(4) Когато в рамките на една учебна година на ученика са наложени три предупредителни мерки, до края на учебната година той няма право да участва в изяви и дейности на училището извън обучението по учебен план с изключение на дейностите за обща и допълнителна подкрепа за личностно развитие.“
§ 107. В чл. 202 се правят следните изменения и допълнения:
1. В ал. 1 след думата „Санкциите“ се добавя „и предупредителните мерки“.
2. В ал. 2 след думата „санкциите“ се добавя „и предупредителните мерки“.
3. Алинея 3 се изменя така:
„(3) Когато санкциите или предупредителните мерки са наложени до 30 учебни дни преди края на втория учебен срок, те влизат в сила от началото на следващата учебна година.“
§ 108. Член 203 се изменя така:
„Чл. 203. (1) Санкциите се налагат, както следва:
1. санкцията „преместване в друга паралелка в същото училище“ - със заповед на директора по мотивирано писмено предложение на класния ръководител, психолога или педагогическия съветник;
2. санкциите „преместване в друго училище“ и „преместване от дневна форма или от дуална система на обучение в самостоятелна форма на обучение“ - със заповед на директора по предложение на педагогическия съвет.
(2) Предупредителната мярка „забележка“ се налага от класния ръководител или от всеки учител, който преподава на ученика, а всички останали предупредителни мерки - от директора.
(3) Предупредителните мерки се налагат чрез вписване в електронния дневник, като се посочват видът на предупредителната мярка и мотивите за налагането й.
(4) Мерките по чл. 199, ал. 5 и 6 се налагат със заповед на директора.“
§ 109. В чл. 204 се правят следните изменения:
1. В ал. 1 думите „санкциите по чл. 199, ал. 1“ се заменят със „санкциите по чл. 199, ал. 2“, а думите „случаите по чл. 199, ал. 1, 
т. 3 – 5“ се заменят със „случаите по чл. 199, ал. 2, т. 2 и 3“.
2. В ал. 3 изречение второ се изменя така:
„Изслушването се извършва от директора или от оправомощено от него лице, а при необходимост - в присъствието на психолог или на педагогически съветник.“
§ 110. В чл. 206 се правят следните изменения:
1. Алинея 1 се изменя така:
„(1) Наложените санкции и предупредителните мерки се отразяват в ученическата книжка, в личното образователно дело и в бележника за кореспонденция на ученика.“
2. Алинея 3 се изменя така:
„(3) Ученик, на когото е наложена санкция, за срока на санкцията се лишава от правото да получава стипендия за отличен успех.“
3. В ал. 4 думите „по чл. 199, ал. 2“ се заменят с „по чл. 199, 
ал. 4“.
§ 111. В чл. 207 се правят следните изменения:
1. В ал. 1 след думата „Санкциите“ се добавя „и предупредителните мерки“.
2. В ал. 3 думите „личния картон“ се заменят с „личното образователно дело“.
§ 112. В чл. 208 ал. 2 се изменя така:
„(2) Средства за постоянна връзка между училището и родителя са електронният дневник и бележникът за кореспонденция.“
§ 113. В чл. 211 се правят следните допълнения:
1. В ал. 2 след думата „хореографите“ се поставя запетая и се добавя „кариерните консултанти“.
2. В ал. 3, т. 1 след думата „развитие“ се добавя „и в специализирани обслужващи звена по чл. 50, ал. 1, т. 5“.
§ 114. В чл. 212 се правят следните изменения и допълнения:
1. В ал. 1 се създава изречение второ:
„Знанията, уменията и отношенията за първото ниво на кариерното развитие за учителските длъжности са в съответствие с наредбата по чл. 213, ал. 7.“
2. В ал. 2 думите „постигнатите резултати в обучението“ се заменят с „постигнатият напредък в резултатите от обучението“, а думите „самооценката и за атестирането“ се заменят с „оценяването на труда“.
§ 115. В чл. 213 се правят следните изменения и допълнения:
1. Създава се нова ал. 8:
„(8) Документите, удостоверяващи придобитата професионална квалификация „учител“, се вписват в модул към регистъра по чл. 10, 
ал. 2, т. 3, буква „в“ от Закона за висшето образование.“
2. Досегашната ал. 8 става ал. 9 и в нея след думите „от професионалната подготовка“ се добавя „и от специализираната подготовка“.
3. Досегашните ал. 9, 10 и 11 стават съответно ал. 10, 11 и 12.
4. Досегашната ал. 12 става ал. 13 и в нея след думата „В случаите“ се добавя „по ал. 9 и 10“.
§ 116. В чл. 214 се правят следните изменения и допълнения:
1. В ал. 2 думите „учител-наставник“ се заменят с „базов учител“.
2. Създава се нова ал. 3:
„(3) Практическата подготовка на лицата по ал. 1 в детските градини и училищата се осъществява под ръководството на базови учители.“
3. Създават се ал. 4, 5 и 6:
„(4) Изискванията към базовия учител, функциите и дейността му се определят в държавния образователен стандарт за статута и професионалното развитие на учителите, директорите и другите педагогически специалисти.
(5) Базовият учител се определя от директора на детската градина или училището по предложение на висшето училище.
(6) Базовият учител получава допълнително трудово възнаграждение при условията и по реда на държавния образователен стандарт за нормирането и заплащането на труда.“
4. Досегашната ал. 3 става ал. 7.
§ 117. В чл. 217 се правят следните изменения и допълнения:
1. В ал. 1 думите „училищата по изкуства и на училищата по култура“ се заменят с „училищата по изкуства, на училищата по култура и на класическите училища“.
2. В ал. 5:
а) думите „и с участието на представители на обществения съвет на детската градина или училището“ се заличават;
б) създава се изречение второ:
„Наредбата определя и състава, и броя на членовете на комисиите за провеждане на конкурсите за директори на общинските и държавните институции в системата на предучилищното и училищното образование.“
3. В ал. 6 думите „както и представител на обществения съвет“ и запетаята пред тях се заличават.
4. Създава се ал. 8:
(8) В състава на комисиите за провеждане на конкурс за заемане на длъжността „директор“ на държавни и общински детски градини и училища се включва и един педагогически специалист от институцията, определен с решение на педагогическия съвет. В състава на комисиите има право да участва и представител на обществения съвет.“
§ 118. Създава се чл. 217а:
„Чл. 217а. (1) Лице, заемащо длъжността „директор“ на институция от системата на предучилищното и училищното образование, което бъде избрано за народен представител, министър, кмет или бъде назначено за областен управител, или бъде избрано или назначено за едноличен орган на власт, негов заместник или член на колегиален орган на власт, има право след прекратяване на пълномощията му да заеме предишната си длъжност. За времето на отсъствието му на същата длъжност може да бъде назначено друго лице като заместник.
(2) Правата по ал. 1 имат и членовете на политическите кабинети, съветниците и експертите към тях.“
§ 119. В чл. 218, ал. 1 думата „атестирането“ се заменя с „оценяването на труда“, думата „атестиране“ се заменя с „оценяване на труда“, а думата „атестационната“ се заменя с „оценяващата“.
§ 120. В чл. 221 се правят следните изменения и допълнения:
1. Създават се нови ал. 2 и 3:
„(2) Държавата създава условия за повишаване квалификацията на педагогическите специалисти съобразно националните, регионалните и институционалните приоритети за квалификация.
(3) Министърът на образованието и науката ежегодно утвърждава със заповед приоритетни тематични области за квалификация, определени въз основа на анализ на данни за потребностите на системата на предучилищното и училищното образование за повишаване на квалификацията на педагогическите специалисти.“
2. Досегашната ал. 2 става ал. 4 и в нея думата „училищно“ се заменя с „институционално“.
3. Досегашната ал. 3 става ал. 5 и се изменя така:
„(5) Повишаването на квалификацията на педагогическия специалист се планира в съответствие с институционалните приоритети и въз основа на индивидуалните му потребности, както и установените такива в процеса на оценяването на труда им с цел подобряване качеството на работата им и придобиване на компетентности от децата и учениците.“
4. Създава се ал. 6:
„(6) Педагогическите специалисти са длъжни ежегодно да повишават квалификацията си, като придобиват най-малко три квалификационни кредита за всеки период на оценяване на труда им, от които поне един в резултат на вътрешноинституционална и/или междуинституционална квалификация и поне един в резултат на обучение по програми на организациите по чл. 222, ал. 1.“
5. Досегашната ал. 4 става ал. 7.
§ 121. В чл. 222 ал. 3 и 4 се отменят.
§ 122. В чл. 223 се правят следните изменения и допълнения:
1. Алинея 1 се изменя така:
„(1) Повишаването на квалификацията на педагогическите специалисти може да се организира и от детските градини, училищата и центровете за подкрепа за личностно развитие като вътрешноинституционална и междуинституционална квалификация чрез обмяна на добри практики, чрез участие в дейности на професионалните учещи се общности, в дейности по международни, национални и регионални програми и проекти и други форми. Вътрешноинституционална и междуинституционална квалификация се измерва с квалификационни кредити и се удостоверява с документ.“
2. В ал. 2 думите „16 академични часа годишно“ се заменят с „от един кредит годишно“.
3. Създават се ал. 3 и 4:
„(3) Повишената квалификация се удостоверява чрез присъждане на квалификационен кредит от:
1. началника на регионалното управление на образованието – при участие в дейности по международни, национални и регионални програми и проекти;
2. директора на институцията – работодател на педагогическия специалист – при участие в дейности за междуинституционална и вътрешноинституционална квалификация извън случаите по т. 1.
(4) Повишената квалификация чрез присъждане на квалификационен кредит по ал. 3 се осъществява при условия и по ред, определени с държавния образователен стандарт за статута и развитието на учителите, директорите и другите педагогически специалисти.“
§ 123. В чл. 224, ал. 1 думата „атестацията“ се заменя с „оценката от труда“.
§ 124. В чл. 225 се създава ал. 5:
„(5) Документите за придобитите от учителите професионално-квалификационни степени се вписват в модул към регистъра по чл. 10, ал. 2, т. 3, буква „в“ от Закона за висшето образование.”
§ 125. В чл. 226, ал. 2 думите „атестирането и самооценяването“ се заменят с „оценяването на труда“.
§ 126. В чл. 227 се правят следните изменения и допълнения:
1. В ал. 1 се създава изречение второ:
„Кариерно развитие е и възлагането на функция на учител методик на лица, заемащи учителски длъжности.“
2. Алинея 5 се изменя така:
„(5) Основа за кариерно развитие на педагогическите специалисти са оценяването на труда и учителският стаж, както и придобитата професионално-квалификационна степен.“
3. Създава се нова ал. 6:
„(6) Основа за кариерно развитие при определяне на учител методик освен критериите по ал. 5 са и проведените от съответния учител обучения в междуинституционална квалификация, и изпълнението на наставнически функции.“
4. Досегашната ал. 6 става ал. 7 и в нея думите „По-големият брой квалификационни кредити“ се заменят с „По-високата оценка на труда“.
5. Досегашната ал. 7 става ал. 8.
§ 127. Създава се чл. 227а:
„Чл. 227а (1) Началникът на регионалното управление на образованието може да възложи извършване на методическо подпомагане на учители в предучилищното образование или на учители по съответния учебен предмет на лица, заемащи длъжност старши учител или главен учител в детска градина или училище на територията на областта, които са изразили съгласие за това.
(2) Броят на учителите методици в предучилищното образование, съответно по учебни предмети в училищното образование, за територията на областта се определя от началника на регионалното управление на образованието.
(3) Изискванията към лицата по ал. 1, условията и редът за възлагане и прекратяване на функцията по методическо подпомагане, както и задълженията на учителите методици се определят в държавния образователен стандарт за статута и професионалното развитие на учителите, директорите и другите педагогически специалисти.
(4) Учителят методик извършва методическото подпомагане в рамките на установеното работно време по трудовото си правоотношение, като изпълнява задълженията си в детската градина или училището с намалена норма преподавателска работа, определена в държавния образователен стандарт за нормирането и заплащането на труда. Методическото подпомагане се извършва по график, определен от началника на регионалното управление на образованието след съгласуване с директора на детската градина или училището – работодател на учителя методик.
(5) Функцията по методическо подпомагане се прекратява със заповед на началника на регионалното управление на образованието:
1. по искане на учителя методик;
2. при съществено или системно неизпълнение на задълженията по методическо подпомагане;
3. при прекратяване на трудовото правоотношение на учителската длъжност;
4. при намаляване на броя на учителите методици вследствие намаляване на общия брой на учителите в предучилищното образование, съответно учителите по даден учебен предмет в училищното образование, в областта.
(6) Разходите за изпълнение на задълженията по ал. 1 се изплащат на учителя методик чрез директора на детската градина или училището – негов работодател.“
§ 128. В чл. 228 се правят следните изменения и допълнения:
1. Алинея 1 се изменя така:
„(1) В детските градини, училищата, центровете за подкрепа за личностно развитие и в специализираните обслужващи звена по чл. 50, ал. 1, т. 5 ежегодно се извършва оценяване на труда на педагогическите специалисти, което има за цел измерване на:
1. степента на наличие и прилагане на професионалните компетентности, определени в професионалния профил;
2. приноса на педагогическия специалист за развиването на компетентности и осигуряването на благополучие на децата и учениците;
3. приноса им за постигането на целите на развитие на институцията, в която работят.“
2. В ал. 2:
а) в текста преди т. 1 думата „Атестирането“ се заменя с „Оценяването на труда“, думите „на всеки 4 години“ се заменят с „ежегодно“, а думата „атестационна“ се заличава;
б) в т. 1 след думата „образованието“ се поставя тире и се добавя „когато началникът на регионалното управление на образованието не е работодател на директора“, а думата „атестиране“ се заменя с „оценяване на труда“;
в) в т. 2 думата „атестиране“ се заменя с „оценяване на труда“.
3. В ал. 4 думата „атестиране“ се заменя с „оценяването на труда“.
4. Създава се нова ал. 5:
„(5) Педагогическата работа на педагогическите специалисти не може да се оценява въз основа на документите, които той е длъжен да съставя.“
5. Досегашната ал. 5 става ал. 6 и се изменя така:
„(6) Резултатът от оценяването на труда освен за кариерното развитие и за определяне на допълнително трудово възнаграждение за постигнати резултати от труда може да служи и за насочване за повишаване на квалификацията, както и за поощряване на оценявания педагогически специалист.“
6. Досегашната ал. 6 става ал. 7 и се изменя така:
„(7) В 7-дневен срок от запознаване с резултата от оценяването на труда му педагогическият специалист може да го оспори пред председателя на комисията по ал. 2, като подаде мотивирано писмено възражение.“
7. Досегашната ал. 7 става ал. 8 и се изменя така:
„(8) В 3-дневен срок след изтичане на срока по ал. 6 комисията се произнася по възражението, като може да потвърди или да повиши резултата от оценяването на труда.“
8. Досегашната ал. 8 става ал. 9 и се изменя така:
„(9) Учители, директори и други педагогически специалисти, получили най-ниския резултат от скалата на оценяване, се освобождават от заеманата длъжност на основание чл. 328, ал. 1, т. 5 от Кодекса на труда.“
9. Досегашната ал. 9 се отменя.
§ 129. В глава единадесета, раздел V в наименованието думите „Информационен регистър“ се заменят с „Информационна система с регистър“.
§ 130. В чл. 229 се правят следните изменения и допълнения:
1. В ал. 1 думите „информационен регистър“ се заменят с „информационна система, включваща и регистър“.
2. В ал. 2 думата „регистъра“ се заменя с „информационната система“.
3. В ал. 3 пред думата „регистъра“ се добавя „информационната система с“.
4. В ал. 4 думата „Регистърът“ се заменя с „Информационната система по ал. 1“.
5. Създават се ал. 5 и 6:
„(5) Информационната система съдържа:
1. рейтингова система на програмите за обучение, включени в регистъра по ал. 1;
2. информация за обученията, които се провеждат по вписаните програми в регистъра по ал. 1;
3. удостоверенията, издадени от институциите по чл. 222, ал. 1 за присъждане на квалификационни кредити на педагогическите специалисти, участвали в обучения за повишаване на квалификацията си.
(6) Обстоятелствата, които подлежат на вписване в информационната система, както и условията и редът за воденето й се определят с държавния образователен стандарт за статута и професионалното развитие на учителите, директорите и другите педагогически специалисти.“
§ 131. В чл. 231, ал. 3, т. 2 думата „обучението“ се заменя с „обученията“.
§ 132. В чл. 232, ал. 1, т. 8 след думата „обучението“ се добавя „и система за оценяване на резултатите от обучението“.
§ 133. В чл. 233, т. 1 след думата „магистър“ се поставя запетая и се добавя „а за обучения с техническа насоченост – с образователно-квалификационна степен „бакалавър“.
§ 134. В чл. 242, ал. 2 думата „обучението“ се заменя с „обучения по заявената програма“.
§ 135. Създава се чл. 243а:
„Чл. 243а. Изискванията по чл. 232 - 234 се прилагат и към програмите за обученията за повишаване квалификацията на педагогическите специалисти, извършвани от специализирани обслужващи звена, от висши училища и от научни организации.“
§ 136. Създава се чл. 244а:
„Чл. 244а. (1) Министърът на образованието и науката или началникът на регионалното управление на образованието чрез оправомощени длъжностни лица може да извършва мониторинг на обученията, осъществявани от институциите и организациите по чл. 222, ал. 1, както и на дейностите, свързани с вътрешноинституционална и междуинституционална квалификация по чл. 223, ал. 1.
(2) Мониторингът по ал. 1 има за цел да се наблюдава и анализира участието на педагогическите специалисти и ефективността на обученията за институциите от системата на предучилищното и училищното образование, включително по отношение на организацията, съдържанието, приложимостта и въздействието на програмите.
(3) Институциите и организациите, провеждащи обученията, са длъжни да съдействат при провеждането на мониторинга, включително чрез предоставяне на достъп до документи, електронни платформи, занятия, използвани обучителни материали, резултати от участието на обучаемите и обратна връзка от участниците или по друг начин, посочен от лица, осъществяващи мониторинга.
(4) Резултатите от мониторинга се използват за подобряване на системата за квалификация, включително при формулиране на приоритети, актуализиране на регистъра по чл. 229, ал. 1 и повишаване на ефективността на квалификационната дейност.
(5) Когато в резултат на мониторинга се установи, че обученията не постигат целите, заложени в съответната програма за квалификация:
1.	това се отразява в рейтинговата система по чл. 229, ал. 5, 
т. 1;
2. съобразно направените констатации се изготвят препоръки към институциите и организациите, провели обучението, институциите, заявили обучението, или към педагогическите специалисти, участвали в него.
(6) Институциите и организациите, провели обучението, институциите, заявили обучението, и педагогическите специалисти, към които са отправени препоръки по реда на ал. 4, т. 2, уведомяват длъжностните лица, извършили мониторинга, за резултатите от изпълнението им.
(7) Когато по време на мониторинга се констатират нарушения на нормативната уредба или неизпълнение на одобрената програма, се прилагат съответно чл. 244, ал. 3 и 4.
(8) Условията и редът за извършване на мониторинга се определят с държавния образователен стандарт за статута и професионалното развитие на учителите, директорите и другите педагогически специалисти.“
§ 137. В чл. 245, ал. 1 се създава т. 4:
„4. в случаите по чл. 244, ал. 4.“
§ 138. В чл. 250, ал. 1 се създава изречение второ:
„В системата се включват данни и за децата в яслените групи към детските градини.“
§ 139. Създава се чл. 250а:
„Чл. 250а. Министерството на образованието и науката и институциите, поддържащи регистри по този закон, получават безвъзмездно по служебен път чрез средата за междурегистров обмен, поддържана от министъра на електронното управление, данни за физическите лица по чл. 25 от Закона за гражданската регистрация, поддържани от Главна дирекция "Гражданска регистрация и административно обслужване" в Министерството на регионалното развитие и благоустройството, в обхват, необходим за воденето и поддържането на националната електронна информационна система по чл. 250, ал. 1 и регистрите по този закон.“
§ 140. В чл. 252 се правят следните изменения и допълнения:
1. В ал. 1 пред думата „териториални“ се добавя „специализирани“.
2. В ал. 4 се създава изречение второ:
„За оказаната методическа подкрепа началниците на регионалните управления на образованието изпращат доклад до директора на Националния инспекторат по образованието.“
3. Създава се нова ал. 5:
„(5) Регионалните управления на образованието създават условия и съдействат за разрешаване на конфликтни ситуации, възникващи при и по повод спорни въпроси, свързани с организация на дейностите в системата на предучилищното и училищното образование.“
4. Досегашната ал. 5 става ал. 6.
§ 141. В чл. 254, ал. 1 думите „държавни служители“ се заменят с „органи на изпълнителната власт по чл. 19, ал. 4, т. 4 от Закона за администрацията с териториална компетентност“.
§ 142. В чл. 256 се правят следните допълнения:
1. В ал. 1 се създава т. 13:
„13. дейностите по преодоляване на обособяването на детски градини и училища въз основа на концентрация предимно на деца и ученици от ромски произход в тях.“
2. В ал. 2 думите „по чл. 142, ал. 3, т. 1 и 5“ се заменят с 
„по чл. 142, ал. 3, т. 1, 5 и 6“.
§ 143. В чл. 259, ал. 2 се правят следните изменения:
1. В т. 1 след думите „училища по чл. 43“ се добавя „за държавните математически и природоматематически гимназии“.
2. В т. 2 думите „за училищата по изкуствата и за училищата по културата“ се заменят със „за училищата по изкуствата, за училищата по културата и за класическите училища“.
§ 144. В глава тринадесета се създават чл. 264а, чл. 264б и 
чл. 264в:
„Чл. 264а. (1) Всички държавни и местни органи на управление са длъжни да си взаимодействат за обхващане в системата на предучилищното и училищното образование на децата и учениците, подлежащи на задължително предучилищно и училищно образование.
(2) Взаимодействието по ал. 1 се осигурява чрез постоянно действащ Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.
(3) Междуинституционалната координация и контрол на национално ниво за функционирането на Механизма по ал. 2 се осъществява от Координационно звено към Министерския съвет под ръководството на заместник министър-председателя с функции на координация по отношение на дейността на Министерството на образованието и науката.
(4) В състава на Координационното звено по ал. 3 се включват министърът на образованието и науката, министърът на труда и социалната политика, министърът на вътрешните работи, министърът на здравеопазването, министърът на регионалното развитие и благоустройството, председателят на Държавната агенция за закрила на детето, изпълнителният директор на Агенцията за социално подпомагане, председателят на Централната комисия за борба срещу противообществените прояви на малолетните и непълнолетните, представители на областните управители и трима кметове, предложени от Националното сдружение на общините в Република България.
Чл. 264б. (1) За всяко населено място с повече от една детска градина или училище кметовете на общините разпределят територията на общината, като определят прилежащи райони на детските градини и училищата за обхват на децата и учениците. В населените места с една детска градина или училище районът на обхват съвпада с територията на населеното място.
(2) Населените места, в които няма училище и/или детска градина, се включват в района на обхвата на средищното или приемащото училище или детска градина, определено съгласно този закон.
(3) Детските градини и училищата осигуряват записването в системата на предучилищното и училищното на децата и учениците в задължителна предучилищна и в задължителна училищна възраст, живеещи в определения им район за обхват.
(4) За всеки район на обхват по ал. 1 се създава екип за съвместна работа на институциите (екип за обхват). Един екип за обхват може да се създаде за няколко райони за обхват, когато броят на децата и учениците, които не са обхванати в детска градина или училище или за които има риск от отпадане от училище и детска градина, е малък. Екипите за обхват се създават със заповед на началника на съответното регионално управление на образованието.
Чл. 264в. Условията и редът за функциониране на Механизма по чл. 264а, ал. 2, правомощията на държавните и местните органи на управление и на директорите на детските градини и училищата, както и съставът и правомощията на екипите за обхват се определят с акт на Министерския съвет.“
§ 145. В чл. 269 се правят следните изменения:
1.	В ал. 1:
а) точка 6 се отменя;
б) в т. 7 думата „атестиране“ се заменя с „оценяване на труда“;
в) точка 8 се отменя.
2. В ал. 2, изречение първо думите „ал. 1, т. 1 и 6“ се заменят с „ал. 1, т. 1“.
§ 146. В глава петнадесета се създава чл. 270а:
„Чл. 270а. Качеството на образованието в детската градина или училището е съвкупност от характеристики на образователния процес и на резултатите от него, които показват в каква степен институцията изпълнява целите и изискванията към образованието и отговаря на очакванията и потребностите на съвременното общество.“
§ 147. В чл. 282 се правят следните изменения:
1. В ал. 17, т. 2 думите „по чл. 199, ал. 1, т. 4“ се заменят с „по чл. 199, ал. 2, т. 2“.
2. В ал. 21, т. 1 думите „по чл. 199, ал. 1, т. 4“ се заменят с „по чл. 199, ал. 2, т. 2“.
§ 148. В чл. 283, ал. 2 се създава изречение трето:
„Средства от държавния бюджет за транспорт се предоставят и за деца в задължителна предучилищна възраст, и за ученици от I до XII клас със специални образователни потребности, които пътуват ежедневно за обучение до център за специална образователна подкрепа в друго населено място в същата или в съседна административно-териториална област.“
§ 149. В чл. 297 се правят следните изменения и допълнения:
1. В ал. 1:
а) в текста преди т. 1 след думата „обучението“ се добавя „по образователно направление „Български език и литература“, както и“, а думата „цивилизация“ се заменя с „цивилизации“;
б) в т. 2 думата „дипломатическите“ се заменят със „задграничните“.
2. В ал. 3 пред думата „предучилищна“ се добавя „задължителната“.
§ 150. В чл. 300 се правят следните изменения и допълнения:
1. В ал. 1:
а) в т. 10 накрая се поставя точка и запетая и се създава изречение второ:
„таксата включва разходите за провеждане на изпита;“
б) създават се т. 11 и 12:
„11. за езикова подкрепа по чл. 16, ал. 4, т. 2 и 3, предоставена на граждани на трети държави над задължителната училищна възраст, с изключение на лицата по чл. 9, ал. 2 и 3, таксата включва разходите за обучение;
12. за издаване на дубликат на свидетелство за основно образование, на удостоверение за завършен първи гимназиален етап и на диплома за средно образование; таксата включва необходимите материално-технически и административни разходи по издаването на дубликат.“
2. В ал. 2 думите „по ал. 1, т. 1 - 4 и т. 7“ се заменят с „по ал. 1, т. 1, 9, 4, 7 и 10“, а думите „по ал. 1, т. 6, 8, 9 и 10“ се заменят с „по ал. 1, т. 6, 8, 9, 11 и 12“.
3. В ал. 3 след думите „управление на образованието“ се поставя запетая и се добавя „Националния център за информация и документация“.
§ 151. В чл. 310 се правят следните изменения и допълнения:
1. В ал. 1, т. 1 накрая се добавя „с изключение на класическите училища“.
2. Създава се ал. 6:
„(6) Класическите училища се откриват, преобразуват, променят и закриват от министъра на културата.“
§ 152. В чл. 312, ал. 2 се създава изречение второ:
„За класическите училища производството за издаване на заповедта за откриване или закриване започва по инициатива на министъра на културата, а за преобразуване и промяна - по инициатива на министъра на културата или по писмено предложение на директора на училището.“
§ 153. В чл. 314, ал. 5 накрая се поставя запетая и се добавя 
„а за класическите училища – определени с Наредбата по чл. 323, ал. 2”.
§ 154. В чл. 323 се правят следните изменения и допълнения:
1. Досегашният текст става ал. 1 и в нея след думата „училища“ се добавя „с изключение на класическите училища“.
2. Създава се ал. 2:
„(2) Конкретните условия и ред за откриване, преобразуване, промяна и закриване на класическите училища се определят с Наредба на министъра на културата.“
§ 155. В чл. 331, ал. 2, т. 5 след думите „чл. 39, ал. 2, т. 1 - 3“ се поставя запетая и се добавя„ т. 5 и 6“.
§ 156. В чл. 334, ал. 2 т. 3 се изменя така:
„3. вида на училището по чл. 38, ал. 1 и 2 или по чл. 39, ал. 2, 
т. 1 - 3, 5 и 6;“.
§ 157. В чл. 336, ал. 1 се правят следните изменения и допълнения:
1. Точка 5 се отменя.
2. В т. 6 след думите „по чл. 39, ал. 2, т. 1 - 3“ се поставя запетая и се добавя „т. 5 и 6“.
§ 158. В чл. 347 се правят следните изменения:
1. В ал. 1 числото „50“ се заменя с „80“, а числото „150“ се заменя с „250“.
2. В ал. 2 числото „50“ се заменя с „80“, а числото „150“ се заменя с „250“.
3. Алинея 3 се изменя така:
„(3) Родители, които не осигуряват присъствието на децата си в определения по чл. 16, ал. 5 вид езикова подкрепа или в допълнителното обучение по чл. 124, ал. 4, се наказват с глоба в размер от 80 до 250 лв.“
4. В ал. 4 числото „100“ се заменя със „150“, а числото „500“ се заменя с „800“.
5. В ал. 5 думите „кмета на общината“ се заменят с „директора на детската градина или училището, в чийто район на обхват по чл. 264б е постоянният адрес на детето или ученика“.
6. В ал. 6 думите „кмета на общината“ се заменят с „директора на детската градина или училището, в чийто район на обхват по чл. 264б е постоянният адрес на детето или ученика“.
7. Алинея 7 се изменя така:
„(7) Събраните средства от глоби постъпват в приход по бюджета на съответното училище или детска градина, прилагащо система на делегиран бюджет, а за детските градини, които не прилагат система на делегиран бюджет – в съответната община. Средствата се разходват само за дейности, свързани с подпомагане на равния достъп, както и за развитие на детските градини и училищата, а в случаите, в които средствата постъпват в общината - и на центровете за подкрепа за личностно развитие.“
§ 159. В § 1 от Допълнителните разпоредби се правят следните изменения и допълнения:
1. В т. 1:
а) в буква „а“ след думите „учебен комплект“ се добавя „и/или учебно помагало по чл. 151, ал. 5 и 9“;
б) в буква „б“ след думите „учебен комплект“ се добавя „и/или учебно помагало по чл. 151, ал. 5“.
2. Създава се т. 1а:
„1а. „Благополучие“ е динамично състояние, позволяващо реализиране на потенциала на децата, учениците и педагогическите специалисти, развиване на заложбите и способностите им и устояване на ежедневните стресови ситуации.“
3. Създава се т. 3а:
„3а. „Вторично обособяване“ е процес на обективно увеличаване на дела на учениците от ромски произход в едно училище поради отписването на други ученици.“
4. Точка 9а се изменя така:
„9а. "Електронно четим формат“ е електронен продукт, чието съдържание е напълно идентично със съдържанието на одобрения учебник, създаден като печатно издание.“
5. Точка 12 се изменя така:
„12. „Квалификационен кредит“ е измерител за повишаване на професионалните компетентности на педагогическите специалисти, присъден в резултат на участие в обучения по програми на организации по чл. 222, ал. 1 или във вътрешноинституционални или междуинституционални обучения, организирани по чл. 223, ал. 1. Един квалификационен кредит се присъжда за 16 академични часа обучение, от които не по-малко от 8 академични часа са присъствени, в т.ч. в синхронно обучение от разстояние в електронна среда.“
6. Създава се т. 12а:
„12а „Конфесионално обучение“ е обучение за основните положения на религиите на официално регистрираните вероизповедания с повече от 10 на сто на самоопределилите се към съответното вероизповедание лица спрямо общия брой на преброените лица при последното преброяване на населението по данни на Националния статистически институт.“
7. Създава се т. 16а:
„16а. „Обособени детски градини и училища“ са детски градини и училища с концентрация предимно на деца и ученици от ромски произход, което прави невъзможно осъществяването на политика за ефективно приобщаване в системата на предучилищното и училищното образование.“
8. Създава се т. 26а:
„26а „Преодоляване на обособяването“ е комплекс от дейности, необходими за ефективно приобщаване в системата на предучилищното и училищното образование на деца и ученици от ромски произход, в т.ч. ограничаване на приема им в обособени детски градини и училища, насочване, осигуряване на приема, организиране на транспорт на учениците до училища, в които няма такова обособяване, и др.“
9. Точка 28 се изменя така:
„28. Психо-социална рехабилитация" е комплекс от дейности за подпомагане на децата и учениците със затруднения, увреждане или разстройство на тяхното психично здраве за постигане на оптимално ниво на самостоятелност и за придобиване и прилагане на умения, необходими за пълноценно обучение и участие в детската градина и училището.“
10. Създава се т. 28а:
„28а „Пространство за интензивна допълнителна подкрепа за личностно развитие“ е вид допълнителна подкрепа за личностно развитие на деца и ученици със специални образователни потребности и/или с поведенчески затруднения, изискващи ерготерапевтична подкрепа, индивидуализирани обучителни стратегии и средства, насочени към комплексни потребности, които не могат да бъдат удовлетворени само в рамките на групата за предучилищно образование или на паралелката.“
11. Създава се т. 28б:
„28б. „Професионална учеща се общност“ е устойчива форма на професионално сътрудничество между педагогически специалисти, основана на споделена отговорност за напредъка на всяко дете и ученик, в която педагогическите специалисти работят съвместно за подобряване на своята практика чрез регулярни срещи, на които анализират резултатите на учениците, обменят идеи и вземат решения за учебния процес.”
12. Създава се т. 33а:
„33а. „Социално-емоционални умения“ са уменията за осъзнаване и управление на вътрешни състояния, нагласи и поведение на индивида и включват себепознание, самоконтрол, социални умения, взаимодействие с останалите и отговорност при вземане на решения.“
13. Точка 36 се изменя така:
„36. "Дете или ученик с хронични заболявания" е дете или ученик със среднотежки, компенсирани и реконвалесцентни форми на съответното хронично заболяване.“
14. В т. 37 думите „стажант-учител или“ се заличават.
§ 160. В Преходните и заключителните разпоредби се правят следните изменения и допълнения:
1. В параграф 19 се създава ал. 5:
„(5) Директорът и служителите на Националния дворец на децата, които изпълняват функции по чл. 211, ал. 3, са педагогически специалисти и за тях се прилагат разпоредбите на глава единадесета.“
2. В параграф 20 се създава ал. 4:
„(4) Директорът и служителите на Държавния логопедичен център, които изпълняват функции по чл. 211, ал. 3, са педагогически специалисти и за тях се прилагат разпоредбите на глава единадесета.“
3. В параграф 21, ал. 1 накрая се добавя „и може да извършват дейности по чл. 49, ал. 1, т. 3 и 4“.
4. Създава се параграф 24а:
„§ 24а. (1) Лицата, които към влизането в сила на Закона за предучилищното и училищното образование (ДВ, бр. 79 от 2015 г.) нямат статут на ученици, но последният им успешно завършен клас преди влизане в сила на закона е VII клас, след влизане на закона придобиват основно образование.
(2) Лицата по ал. 1 може да получат свидетелство за основно образование след заявено желание в училището, в което са завършили VII клас, а когато то е закрито – в училището, в което се съхранява задължителната училищна документация след закриването.
(3) Съдържанието на свидетелството за основно образование, което получават тези лица, се определя в държавния образователен стандарт за информацията и документите.“
5. В Параграф 25:
1. В ал. 3 думите „по чл. 134, ал. 3“ се заменят с „по чл. 134, 
ал. 4“.
2. В ал. 7 думите „по чл. 134, ал. 3“ се заменят с „по чл. 134, 
ал. 4“.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 161. (1) След влизането в сила на закона продължават да осъществяват дейността си като математически гимназии по чл. 39, 
ал. 2, т. 5 профилираните гимназии, които към влизането в сила на този закон:
1. осъществяват обучение само в профили „Математически“ и/или „Софтуерни и хардуерни науки“;
2. имат в наименованието си „математическа“.
(2) След влизането в сила на закона продължават да осъществяват дейността си като природоматематически гимназии по 
чл. 39, ал. 2, т. 5 профилираните гимназии, които към влизането в сила на този закон:
1. осъществяват обучение само в профили „Математически“ и/или „Софтуерни и хардуерни науки“ и в профил „Природни науки“ и/или „Икономическо развитие“;
2. имат в наименованието си „природоматематическа“.
(3) Промяната на вида и на наименованието на училищата по ал. 1 и 2 в съответствие с чл. 31, ал. 5 се отразява служебно в Регистъра на институциите в системата на предучилищното и училищното образование.
(4) Заварените към влизането в сила на този закон държавни, общински и частни училища по ал. 1 продължават да осъществяват дейността си съответно като държавни, общински и частни училища.
(5) Учениците, които към влизането в сила на този закон се обучават в класовете от прогимназиалния етап в училищата по ал. 1 и 2, се приемат в VIII клас в държавните и общинските училища, в т.ч. в същото училище, въз основа на резултатите от националното външно оценяване.
§ 162. (1) След влизането в сила на този закон Националната гимназия за древни езици и култура „Св. Константин-Кирил Философ“ продължава да осъществява дейността си като класическо училище по чл. 39, ал. 2, т. 6.
(2) Трудовите правоотношения на работниците и служителите на училището по ал. 1 се уреждат съгласно чл. 123 от Кодекса на труда.
§ 163. (1) Националният център за кариерно ориентиране се създава чрез сливане на:
1. Център за подкрепа на личностно развитие – кариерно ориентиране и консултиране – София;
2. Център за подкрепа на личностно развитие – кариерно ориентиране и консултиране – Варна;
3. Център за подкрепа на личностно развитие – кариерно ориентиране и консултиране – Видин;
4. Център за подкрепа на личностно развитие – кариерно ориентиране и консултиране – Габрово;
5. Център за подкрепа на личностно развитие – кариерно ориентиране и консултиране – Кърджали;
6. Център за подкрепа на личностно развитие – кариерно ориентиране и консултиране – Пазарджик.
(2) След влизането в сила на закона Националният център за кариерно ориентиране е правоприемник на правата и задълженията на институциите по ал. 1, т. 1 - 6.
(3) Дейността по кариерно ориентиране и консултиране на заварените към влизането в сила на този закон центрове за подкрепа за личностно развитие, извън тези по ал. 1, след влизането в сила на закона преминава към Националния център за кариерно ориентиране.
(4) Трудовите правоотношения на работниците и служителите в институциите по ал. 1, както и на лицата, заемащи длъжността „кариерен консултант“, изпълняващи дейността по ал. 3, се уреждат при условията и по реда на чл. 123 от Кодекса на труда.
(5) Лицата по ал. 4, изпълняващи функция по кариерно ориентиране и консултиране, ползват правата на педагогически специалисти след влизане в сила на изискванията за заемане на длъжност „кариерен консултант“ в държавния образователен стандарт за статута и професионалното развитие на учителите, директорите и другите педагогически специалисти, ако отговарят на тези изисквания.
(6) Лицата по ал. 4, изпълняващи функция по кариерно ориентиране и консултиране, които не отговарят на изискванията по 
ал. 5, са длъжни да придобият необходимото образование и професионална квалификация в срок до две години след влизане в сила на изискванията за заемане на длъжността „кариерен консултант“, приети с държавния образователен стандарт за статута и професионалното развитие на учителите, директорите и другите педагогически специалисти.
(7) Движимите вещи, предоставени за управление на институциите по ал. 1, т. 1 - 6 до влизане в сила на закона, преминават в собственост на държавата и се управляват от Националния център за кариерно ориентиране.
§ 164. (1) За откритите преди влизането в сила на този закон процедури по оценяване и одобряване на проекти на учебници и учебни комплекти, както и на проекти на учебни помагала за подпомагане на обучението, организирано в чужбина, за които към влизането в сила на този закон не е започнал първият етап от оценяването, се прилага този закон. Проектите се внасят във вида, определен в заповедта за откриване на процедурата по оценяване и одобряване.
(2) Откритите преди влизането в сила на този закон процедури по оценяване и одобряване на проекти на учебници и учебни комплекти, както и на проекти на учебни помагала за подпомагане на обучението, организирано в чужбина, за които към влизането в сила на този закон е започнал първият етап от оценяването, се приключват при досегашните условия и ред.
§ 165. До влизането в сила на § 128, с който се изменя чл. 228, не се провежда атестиране на учителите, директорите и другите педагогически специалисти.
§ 166. В Закона за държавните такси (обн., ДВ, бр. 104 от 
1951 г.; изм. и доп., бр. 89 от 1959 г., бр. 21 от 1960 г., бр. 53 от 1973 г., бр. 87 от 1974 г., бр. 21 от 1975 г., бр. 21 от 1990 г., бр. 55 от 1991 г., 
бр. 100 от 1992 г., бр. 69 и 87 от 1995 г., бр. 37, 100 и 104 от 1996 г., 
бр. 82 и 86 от 1997 г., бр. 133 от 1998 г., бр. 81 от 1999 г., бр. 97 от 
2000 г., бр. 62, 63 и 90 от 2002 г., бр. 84 и 86 от 2003 г., бр. 24, 36 и 37 от 2004 г., бр. 43 от 2005 г., бр. 18 и 33 от 2006 г., бр. 43 от 2008 г., бр. 74 и 82 от 2009 г., бр. 55 и 99 от 2011 г., бр. 68 от 2013 г., бр. 53 от 2014 г., 
бр. 85 от 2017 г., бр. 17 от 2018 г., бр. 104 от 2020 г. и бр. 16 и 20 от 
2021 г.), в чл. 5, буква „м“ думите „и дубликати от тях“ се заличават.
§ 167. В Закона за защита от дискриминация (обн., ДВ, бр. 86 от 2003 г.; изм. и доп., бр. 70 от 2004 г., бр. 105 от 2005 г., бр. 30 и 68 от 2006 г., бр. 59 и 100 от 2007 г., бр. 69 и 108 от 2008 г., бр. 42, 74 и 103 от 2009 г., бр. 97 от 2010 г., бр. 23 и 39 от 2011 г., бр. 38 и 58 от 2012 г., 
бр. 15 и 68 от 2013 г., бр. 26 от 2015 г., бр. 33 и 105 от 2016 г., бр. 7 от 2018 г. и бр. 84 от 2023 г.), в чл. 7, ал. 1 се създава т. 13а:
„13а. мерките за преодоляване на обособяването на детски градини и училища въз основа на концентрация предимно на деца и ученици от ромски произход в системата на предучилищното и училищното образование;“.
§ 168. В Закона за здравето (обн., ДВ, бр. 70 от 2004 г.; изм. и доп., бр. 46, 76, 85, 88, 94 и 103 от 2005 г., бр. 18, 30, 34, 59, 71, 75, 80, 81, 95 и 102 от 2006 г., бр. 31, 41, 46, 53, 59, 82 и 95 от 2007 г., бр. 13, 102 и 110 от 2008 г., бр. 36, 41, 74, 82, 93, 99 и 101 от 2009 г., бр. 41, 42, 50, 59, 62, 98 и 100 от 2010 г., бр. 8, 9, 45 и 60 от 2011 г., бр. 38, 40, 54, 60, 82, 101 и 102 от 2012 г., бр. 15, 30, 66, 68, 99, 104 и 106 от 2013 г., бр. 1, 98 и 107 от 2014 г., бр. 9, 72, 80 и 102 от 2015 г. и бр. 17, 27, 98 и 103 от 2016 г., бр. 58, 85 и 102 от 2017 г., бр. 18, 77, 91, 98 и 102 от 2018 г., 
бр. 24, 58, 99 и 101 от 2019 г., бр. 23, 28, 34, 44, 67, 103, 105 и 110 от 2020 г., бр. 21 от 2021 г., бр. 8, 17, 18, 32, 41, 58, 62, 94; Решение № 14 на Конституционния съд от 2022 г. - бр. 94 от 2022 г.; изм. и доп., бр. 102 и 104 от 2022 г., бр. 8, 66, 80, 86, 96 и 102 от 2023 г., бр. 35, 39 и 85 от 2024 г. и бр. 25 и 52 от 2025 г.), в чл. 118 се правят следните изменения и допълнения:
1. Алинея 2 се изменя така:
„(2) Детските ясли са организационно обособени структури за ранно учене и грижи, в които медицински и други специалисти осъществяват отглеждане, възпитание, социализация и обучение на деца в съответствие със стандартите за ранно учене и грижи по чл. 24, ал. 4 от ЗПУО.“
2. В ал. 4 след думите „детските кухни“ се добавя „изискванията за заемане на длъжностите в детските ясли, в т.ч. медицинските специалисти и другите лица, полагащи грижа за децата“ и се поставя запетая.
§ 169. В Закона за семейни помощи за деца (обн., ДВ, бр. 32 от 2002 г.; изм. и доп., бр. 120 от 2002 г., бр. 112 от 2003 г., бр. 69 от 2004 г., бр. 105 от 2005 г., бр. 21, 30, 33, 68 и 95 от 2006 г., бр. 113 от 2007 г., 
бр. 71 и 110 от 2008 г., бр. 23 от 2009 г., бр. 15 и 24 от 2010 г., бр. 99 от 2011 г., бр. 54 и 103 от 2012 г., бр. 15 и 109 от 2013 г., бр. 57, 79 и 96 от 2015 г., бр. 98 от 2016 г., бр. 99 от 2017 г., бр. 30, 77, 88 и 105 от 2018 г., бр. 24, 35 и 101 от 2019 г., бр. 104 от 2020 г., бр. 14 от 2021 г., бр. 102 от 2022 г. и бр. 66 от 2023 г.), в чл. 7 се правят следните изменения и допълнения:
1. В ал. 11 т. 2 се отменя.
2. Алинея 12 се изменя така:
„(12) В случаите, когато в рамките на един месец от учебната година са допуснати отсъствия повече от три дни от дете, посещаващо група за задължително предучилищно образование, и от 5 учебни часа от ученик, за които отсъствия няма уважителни причини, месечната помощ по ал. 1 се спира за три месеца считано от месеца, в който са допуснати отсъствията.“
3. В ал. 14 след думата „основанията“ се добавя „за спиране или“.
4. В ал. 17 думите „Когато поради неспазване на условията по ал. 1, т. 2 и 3 месечната помощ по ал. 1 е прекратена преди изтичането на срока, за който е отпусната“ се заменят с „Когато месечната помощ по ал. 1 е спряна по реда на ал. 12“.
5. В ал. 18 думите „помощта“ се заменят със „спряната помощ“.
§ 170. Законът влиза в сила 30 дни след обнародването му в „Държавен вестник“ с изключение на § 114, § 116, § 120 - 128 включително, които влизат в сила от учебната 2026 - 2027 г.
§ 171. Документите, удостоверяващи придобитата професионална квалификация „учител“, се вписват в модул към регистъра по чл. 10, ал. 2, т. 3, буква „в“ от Закона за висшето образование от 1 януари 2027 г.
§ 172. Обучението по профил „Класически“ в класическите училища започва от учебната 2026 - 2027 г.

Законът е приет от 51-ото Народно събрание на ………..…... 2025 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Наталия Киселова

М  О  Т  И  В  И

към проекта на Закон за изменение и допълнение на Закона за предучилищното и училищното образование

Законът за предучилищното и училищното образование (ЗПУО) е приет от 43-ото Народно събрание на 30 септември 2015 г., обнародван е в „Държавен вестник“, бр. 79 от 13 октомври 2015 г., и влиза в сила от 1 август 2016 г. Той урежда обществените отношения, свързани с осигуряване правото на предучилищно и училищно образование, както и с устройството, функциите, организацията, управлението и финансирането на предучилищното и училищното образование. Образованието е национален приоритет, който се реализира в съответствие с определени принципи и основни цели чрез изпълнение на национални политики, чрез оптимално насочване на ресурсите и чрез успешно партньорство между институциите, родителите, социалните партньори и бизнеса.
Причини, които налагат приемането на изменения и допълнения на ЗПУО
С Постановление № 100 на Министерския съвет от 8 юни 
2018 г. (ПМС № 100) беше разработен Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст (Механизма). Прилагането на целенасочени и синхронизирани действия на всички ангажирани в изпълнението на Механизма институции на местно и на национално ниво се основава на цялостен интегриран подход с цел повишаване обхвата в предучилищното и училищното образование и намаляване броя на отпадналите от училище ученици и дела на преждевременно напусналите училище. Механизмът се утвърди като ключова мярка, но все още недостатъчно ефективно държавните и местните органи на управление си взаимодействат за обхващане в системата на предучилищното и училищното образование на децата и учениците, подлежащи на задължително предучилищно и училищно образование.
Към момента езикова подкрепа се предоставя само по пътя на общата подкрепа за личностно развитие, в т.ч. чрез допълнително обучение по български език и литература, чрез консултации и др. Практиката обаче показва, че независимо от усилията за обхващане на 4-годишните в задължително предучилищно образование, в първи клас постъпват деца, които не владеят български език в достатъчна степен, което пречи на пълноценното им обучение по всички предмети, те бързо натрупват дефицити, демотивират се и в крайна сметка отпадат от образователната система. Проблемите се задълбочават и от преминаването им в следващ клас в рамките на началния етап, без да повтарят. Предоставянето на допълнително обучение по български език заедно с обучението по всички останали предмети по учебен план се оказва недостатъчно ефективна мярка особено за учениците, които въобще не владеят български език.
Ранното детско развитие се осигурява чрез системата на образованието и грижите в ранна детска възраст (ОГРДВ), която включва ранно учене и грижи, предоставяна в детските ясли и в яслените групи към детски градини, и предучилищно образование, предоставяно от детските градини и групите за задължително предучилищно образование към училищата. Необходима е синхронизация, от една страна, на изискванията за ранното учене и грижи, независимо дали са предоставени в детски ясли или в яслени групи към детски градини, и от друга, приемственост между ранното учене и грижи и предучилищното образование като отделни етапи на ОГРДВ, без да се променят организацията, структурата и управлението на детските ясли, нито правомощията по компетентност на съответните министри.
Преминаването на едносменен режим и преодоляването на обособяването въз основа на концентрация предимно на ученици от ромски произход в отделни училища все още не може да се реализира ефективно. Директори на училища съвместно с кметовете на общини не успяват да постигнат баланс в планирането на приема в I клас, както и в преодоляване на вторичното обособяване. Практиката показва, че родители, които не записват децата си, подлежащи на задължително предучилищно или училищно образование, е трудно да бъдат мотивирани и задължени да гарантират правото на образование на собствените си деца. Ниският размер на глобите, които се събират, както и фактът, че кметовете на общини са натоварени да издават актове за нарушения, са недостатъчно работещи инструменти за гарантиране на обхват в предучилищното и училищното образование.
В последните години кметове на общини се възползваха от правото да обявяват учебни дни за неучебни, позовавайки се на аргументи, свързани с метеорологичните условия и със здравето на учениците, въпреки че в правомощията на регионалните здравни инспекции е определянето на противоепидемични мерки след оценяването на риска за здравето на гражданите.
Към момента училищата с профил „Математически“ и/или „Природни науки“ имат право да осъществяват държавен план-прием след завършен IV клас и да обучават ученици за придобиване на разширена подготовка в областта на математиката и природните науки в прогимназиалния етап на основното образование. Ученици, завършили основно образование в такива училища, на общо основание отново кандидатстват за прием в същите училища.
В преобладаващата част от случаите се прилагат рутинни практики за оценяване, фокусирано върху оценката, без да се дава информация за напредъка на ученика към определен момент, а това пречи да се установяват силните и слабите му страни като предпоставка за отчитането на неговия прогрес в постигане на целите, да се направят необходимите констатации, да се анализират причините и да се препоръчват конкретни стъпки, за да се намали „незнанието“. Сравнително слабо е използвано формиращото оценяване в системата особено в класовете след начален етап. Не се оценяват в достатъчна степен социално-емоционалните умения. Настоящото развитие на обществото недвусмислено показва нуждата от повече и ежедневни усилия както от страна на родителите, така и от страна на образователната система за ценностното формиране на личността и възпитанието в добродетели, изведено като цел на образованието.
Необходимо е ясно разграничаване на ролите в професионалната подкрепа – между учител, подпомагащ студентите в педагогическа практика, и наставник на новоназначени учители. Остарял и дублиращ се е моделът на атестиране и оценяване, създава административна тежест и затруднява проследимостта на резултатите от труда на педагогическите специалисти. Ограничена е ефективността на настоящия квалификационен модел, недостатъчно обвързан с реалните професионални потребности и резултати от обучението. Липсва механизъм за проследимост и оценка на качеството на програмите за повишаване на квалификацията. Необходимо е въвеждане на информационна система и регистър, които да осигурят прозрачност, отчетност и наблюдение на квалификационните дейности. Липсва връзка между придобитите компетентности по време на подготовката за придобиване на професионална квалификация учител и професионално-квалификационни степени във висшето образование и продължаващата квалификация, които формират професионалните профили на учителите, директорите и другите педагогически специалисти, за да са в логическа връзка за кариерното развитие.
Към момента при настъпили изменения и допълнения в учебните програми, касаещи една тема, няма възможност да се извършват обективно необходими промени само в частта на учебника, касаеща промяната. Някои от учебниците са тежки, учениците ги носят в училище през цялата учебна година независимо от това, че част от учебното съдържание е изучено. При обективни промени на съдържанието на учебниците, които ще бъдат електронни издания, ще могат да се отразяват промените, без това да се съобразява със срока на ползване. Към настоящия момент познавателните книжки и учебните помагала се създават като печатни издания, печатни издания с електронен вариант или електронни издания, а учебниците – само като печатни издания или печатни издания с електронен вариант.
Практиката показва, че се извършва формално оценката във втория етап – оценка за пригодността за прилагане в училище на проектите на учебници и учебни комплекти. Формално се извършва и съгласуването на оценителите на проектите на познавателна книжка, учебник или на учебен комплект от председателя на Българската академия на науките.
Сега действащата уредба допуска обучение в центровете за специална образователна подкрепа (ЦСОП) само на ученици в задължителна предучилищна и училищна възраст. Това ограничава достъпа на по-големи ученици със специални образователни потребности (СОП), които имат нужда от продължаване на обучението в подходяща среда.
В момента за ученици със специални образователни потребности се разработва индивидуален учебен план дори когато разпределението на учебното време и учебните предмети не се различава от общия училищен учебен план. Това води до ненужно изготвяне на индивидуални учебни планове и индивидуални учебни програми по всеки учебен предмет, което изисква оценяване на учениците с оценки с качествен показател, затруднява приобщаването им в образователния процес и увеличава административната тежест. Учениците със специални образователни потребности, които се обучават в индивидуална форма на обучение, не могат да участват в дейности от целодневната организация на учебния ден. Така с тези ученици не може да се организират групи за занимания по интереси и за други терапевтични дейности, които да подкрепят тяхното обучение и развитие в училищната среда. В нормативната уредба не е регламентирана възможността в изнесените паралелки в центровете за специална образователна подкрепа да се организира целодневна организация на учебния ден при желание от страна на родителите. Това затруднява целодневното участие на тези ученици в терапевтични и рехабилитационни дейности, както и в занимания по интереси. За ученици със специални образователни потребности, които завършват последен гимназиален клас и не са придобили диплома за средно образование, към момента не е регламентиран документът, който следва да получат и какво право им дава той. Настоящата нормативна база не предвижда възможност ученици със специални образователни потребности да валидират знания и умения във втори гимназиален етап.
Практиката показва необходимост от прецизиране и подобряване на видовете дейности за обща и допълнителна подкрепа и на механизмите за тяхното предоставяне на децата и учениците в детските градини и училищата с оглед осигуряване на по-високо качество и ефективност на приобщаващото образование и постигане на личностно развитие на децата и учениците.
В същото време се установява необходимост и по отношение на прецизиране на функциите на регионалните екипи за подкрепа за личностно развитие с оглед на обезпечаване на процесите по осъществяване на функционална оценка на потребностите на децата и учениците, както и на процесите по организиране и предоставяне на дейностите за подкрепа за личностно развитие на децата и учениците в детските градини и училищата.
В центрове за специална образователна подкрепа (ЦСОП) се насочват за обучение и подкрепа както деца и ученици, които са от съответното населено място, така и такива, които са от други населени места, в които не функционират такива центрове. Това налага обезпечаване със средства от държавния бюджет на транспорта за деца в задължителна предучилищна възраст и за ученици от I до XII клас със специални образователни потребности, които пътуват ежедневно за обучение до център за специална образователна подкрепа в друго населено място в същата или в съседна административно-териториална област.
Кариерното ориентиране се реализира чрез кариерни консултанти, които не са педагогически специалисти и които са назначени в центровете за подкрепа за личностно развитие, но практиката показва неравномерност в обхвата и качеството на услугите, както и липса на единна методическа и организационна рамка. Доказана е необходимостта от създаването на единна структура с национален обхват, за да се даде възможност за ефективно прилагане на държавната политика в областта на кариерното ориентиране и консултиране от кариерни консултанти, които са педагогически специалисти, за да се обединят ресурсите и експертизата и да се оптимизират административните и финансовите параметри чрез сливане на съществуващи институции.
Понастоящем ЗПУО определя, че на учениците се налагат санкции за неизпълнение на задълженията, определени в закона, в нормативните актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците. Процедурата за налагането на санкции е утежнена, което затруднява прилагането й в училищата.
Цели, които се поставят
Очаква се да бъде повишен обхватът на децата и на учениците в системата на задължителното предучилищно и училищно образование чрез регламентиране на законово равнище на ангажимента на държавните институции съвместно и координирано да работят за обхващане, включване и предотвратяване на отпадането от образователната система на деца и ученици в задължителна предучилищна и училищна възраст.
Една от най-значимите промени, които предвижда проектът за изменение и допълнение на ЗПУО, е детайлната регламентация на езиковата подкрепа, осигурявана за деца и ученици, които не владеят български език в достатъчна степен за ефективно усвояване на компетентностите, заложени в държавните образователни стандарти за предучилищното образование и за общообразователната подготовка. За да се отговори на тези потребности, проектът предвижда нови два вида езикова подкрепа – интеграционно обучение в индивидуална форма на обучение за ученици от I до VII клас, което позволява първоначално ускорено усвояване на българския език и постепенното им интегриране в паралелка с ученици от същия клас, както и подготвителен езиков клас в дневна, индивидуална, вечерна или дистанционна форма на обучение за учениците, които въобще не владеят български език.
С измененията, отнасящи се до ранното детско развитие, се цели по-силно ангажиране на държавата с интегрирани политики за ранно детско развитие, включващо физическото, езиковото, духовно-нравственото, социалното, емоционалното и творческото развитие на децата от раждането им до постъпването им в първи клас. Нов момент е приемането на съвместна наредба на министъра на образованието и науката и на министъра на здравеопазването, регламентираща държавни образователни изисквания за придобиване на професионална квалификация „специалист по ранно учене и грижи“ в отговор на нарастващия недостиг от медицински сестри в детските ясли и нуждата от подготвени специалисти, които да отговорят на комплексните потребности при отглеждането, възпитанието, социализацията и обучението на децата преди постъпването им в детска градина.
Включването на регионалното управление на образованието като териториална администрация за управление и контрол на системата на предучилищното и училищното образование в процедурите по утвърждаване на училищния план-прием предоставя възможност да бъде проведена резултатно държавната политика, свързана с образователната интеграция на децата и учениците, както и плавното преминаване към едносменен режим и създаването на условия полудневната организация на учебния ден да се осъществява преди обяд.
С измененията се цели да бъдат създадени административни механизми за гарантиране на правото на образование на всяко дете и на всеки ученик, както и за повишаване на обхванатите в образователната система. Целта е глобите, които кметовете налагат във връзка с обхвата, да бъдат индексирани в съответствие с инфлацията, която за периода от приемане на ЗПУО до момента е 52,4%.
Достъпът до образование е свързан и с предвижданото ограничаване броя на дните, които кмет на община може да обяви за неучебни за училища на територията на общината, като целта е това да е възможно само когато това е денят за честване на празника на общината, без кметовете да ползват мотиви, които са от експертизата на други държавни институции.
Засиленият обществен интерес и нуждата от подкрепа за развитие на математическите умения налагат създаване на нов вид специализирано училище – математическа или природоматематическа гимназия. За да се избегне този повторен подбор и да се гарантира продължаваща специализация в областта на математиката и природните науки, се предвижда математическите и природоматематическите гимназии да приемат ученици в V клас и да им предоставят специализирана подготовка до завършване на средно образование, без да е нужно учениците да кандидатстват отново в същите училища. Приетите след IV клас ученици по свое желание въз основа на резултатите от националното външно оценяване след VII клас може да кандидатстват за прием в други училища, като освободените от тях места се попълват с други ученици. В същото време математическите и природоматематическите гимназии ще могат да осъществяват държавен план-прием и на изцяло нови паралелки с ученици след VII клас. С цел подбор на ученици с изявени таланти в областта на математиката и природните науки се създава възможност и за включване на проверка на способностите като елемент на балообразуването наред с резултатите от националните външни оценявания.
Проектът за изменение и допълнение на ЗПУО предвижда и някои промени в оценяването. Изведени са общите принципи на оценяването – обективност и справедливост, съгласуваност и координация, прозрачност и проследимост, насоченост към мотивация и подкрепящо напредъка. С предложените промени на преден план се извежда оценяването на придобитите житейски значими умения, а не на знания и заучена информация. Особен акцент се поставя върху формиращото оценяване, ориентирано към процеса на ученето и към стимулиране на активността и отговорността на ученика. Наред с това измененията предвиждат в процеса на оценяването да се отчитат и придобитите социално-емоционални умения. С предложените промени се осигурява обратна връзка за резултатите от вложените от ученика усилия, както и възможност за самооценяване и саморегулация.
С предложените в законопроекта за изменение и допълнение на ЗПУО промени се поставя и по-силен акцент върху възпитанието като част от образованието. Наред с необходимостта от разгръщането на тази концепция през учебните програми по всички общообразователни предмети, на законово ниво в задължителните учебни часове се въвежда и нов учебен предмет – добродетели и религии, насочен към формиране на устойчива нравствена култура, морална преценка и разбиране на различни гледни точки. Учебният предмет се предлага за изучаване по избор като религия – православие, религия – ислям, или добродетели/етика, като по този учебен предмет няма да се пишат оценки.
Законопроектът предвижда промени и в завършването на клас, като допуска еднократно повтаряне на първи клас, когато ученик не е усвоил компетентностите, предвидени в учебната програма по български език и литература, както и на подготвителния езиков клас, когато се установи, че ученикът не владее ефективно български език, за да може да участва пълноценно в образователния процес по останалите предмети.
С промените се предлага въвеждане на два нови статута при учителските длъжности – базов учител – за осигуряване на системна подкрепа в обучението на студенти по време на стажантската им практика и наставничеството, и учител методик – за оказване на методическа подкрепа в различни предметни области на територията на региона, както и въвеждане на задължителна ежегодна квалификация, включваща нови форми – вътрешно- и междуинституционална, с ясна логика за присъждане на квалификационни кредити. Очаква се повишаване на взаимовръзката между висшето образование и кариерното развитие чрез интеграция на регистрите и уеднаквяване при придобиване на професионална квалификация учител, както и развитие на професионални учещи общности за устойчиво, практико-ориентирано учене. Предвижда се създаване на единен процес на ежегодно оценяване на труда, който едновременно оценява, мотивира и подпомага професионалното развитие. Планирано е създаване на информационна база с регистър на програмите, осигуряваща прозрачност, рейтинг, единна регистрация на кредити и мониторинг на обученията.
Създаването на учебника като делима съвкупност от теми ще даде възможност при настъпили изменения и допълнения в учебните програми да се извършват обективно необходими промени само в частта на учебника, касаеща промяната. Създаването на учебника като делима съвкупност от теми ще бъде още една от мерките на Министерството на образованието и науката за намаляване тежестта на ученическата раница.
Създаването на учебниците като електронни издания ще даде възможност за гъвкаво и интерактивно обучение. Електронното издание ще включва освен цялото учебно съдържание, но и допълнителен материал под формата на анимации, звук, интерактивни задачи и тестове, т.е. елементи, които не могат да бъдат включени в печатното издание. Към момента учебниците се предоставят за безвъзмездно ползване като печатно издание. С отпадането на втория етап от оценяването се цели да се съкрати времето по оценяване и одобряване на проекти и отговорността по оценяването и одобряването на проектите да бъде само на Министерството на образованието и науката. Цели се избягване на формалността на съгласуването на оценителите на проектите на познавателна книжка, учебник или на учебен комплект от председателя на Българската академия на науките и оптимизиране на  времето по оценяване и одобряване на проектите.
С предложените в законопроекта промени се регламентира възможността в центровете за специална образователна подкрепа да се обучават ученици от I до XII клас, без ограничение само в задължителната училищна възраст. Предвижда се индивидуален учебен план на ученик със специални образователни потребности да се разработва само когато разпределението на учебното време по един или по повече учебни предмети е различно от училищния учебен план, както и когато се включват само част от учебните предмети, определени в училищния учебен план. Целта е и да се даде възможност тези ученици да бъдат включени в групи по интереси и други дейности, част от целодневната организация на учебния ден, дори при индивидуална форма на обучение.
С промените ученици в изнесени паралелки в центровете за специална образователна подкрепа ще могат да участват в целодневната организация на учебния ден, като това ще спомогне за включването на тези ученици в терапевтични и рехабилитационни дейности, както и в занимания по интереси в рамките на целодневното им обучение. С измененията се очаква да се даде възможност на учениците със специални образователни потребности, оценявани с оценки с качествен показател по индивидуални учебни програми, да валидират компетентности и за втори гимназиален етап.
Предложените изменения и допълнения са насочени към презициране и на дейностите за обща и допълнителна подкрепа на децата и учениците в детските градини и училищата с оглед на осигуряване на по-високо качество и ефективност на тези дейности в контекста на приобщаващото образование и личностното развитие на децата и учениците.
С предложената промяна на разпоредбите на чл. 107 в законопроекта се цели определянето на формата на обучение за конкретния ученик да се основава на обективна функционална оценка на индивидуалните потребности на ученика, извършена от екипа за подкрепа за личностно развитие в училището, като се засилва комуникацията на родителя с екипа за подкрепа за личностно развитие чрез съвместно обсъждане на всеки конкретен случай, касаещ промяна на формата на обучение, включително се осигурява възможност за оспорване на оценката пред регионалния екип за подкрепа за личностно развитие във връзка с препоръчаната форма на обучение на ученика в училището.
С прецизирането на функциите на регионалните екипи за подкрепа за личностно развитие се цели да се обезпечат процесите по осъществяване на функционална оценка на потребностите на децата и учениците, както и на процесите по организиране и предоставяне на дейностите за подкрепа за личностно развитие на децата и учениците в детските градини и училищата.
С обезпечаването със средства от държавния бюджет на транспорта за деца в задължителна предучилищна възраст и за ученици от I до XII клас със специални образователни потребности ще се осигури ежедневно им пътуване за обучение до център за специална образователна подкрепа в друго населено място в същата или в съседна административно-териториална област.
Чрез създаването на Национален център за кариерно ориентиране се цели гарантиране на устойчивост и системност в провеждането на дейностите по кариерно ориентиране, както и методическа подкрепа за училищата и центровете за подкрепа за личностно развитие. Предвижда се и повишаване на квалификацията на кариерните консултанти чрез централизирана и систематизирана политика, чрез гъвкаво разпределение на кадрови ресурси в зависимост от нуждите в различните региони на страната.
С предложените промени в ЗПУО освен налагането на санкции се въвежда и налагането на предупредителни мерки – забележка; предупреждение за преместване в друга паралелка в същото училище; предупреждение за преместване в друго училище; предупреждение за преместване от дневна форма или от дуална система на обучение в самостоятелна форма на обучение. Предупредителната мярка „забележка“ ще се налага от класния ръководител или всеки учител, който преподава на ученика, а всички останали предупредителни мерки – от директора чрез вписване в електронния дневник. С това се цели по-голяма гъвкавост на учителите по отношение на мерките, които предприемат за преодоляване на проблемното поведение на учениците и за въздействие върху тяхната вътрешна мотивация. От друга страна, санкциите се ограничават само до три – преместване в друга паралелка в същото училище; преместване в друго училище и преместване от дневна форма или от дуална система на обучение в самостоятелна форма на обучение.
Очаквани резултати от прилагането на новата уредба
•	Да се създаде законова основа за гарантиране правото на образование на всяко дете и на всеки ученик чрез посочване на всички институции, пряко отговорни за обхвата на децата и учениците, както и с регламентиране на реда, в съответствие с който се създават райони и екипи за обхват.
•	Да се предостави езиковата подкрепа след установяване на степента на владеене на български език при постъпване на детето или ученика за първи път в системата на предучилищното и училищното образование, като се създаде възможност за диференциране на езиковата подкрепа в зависимост от степента на владеене на езика, възрастта и индивидуалните потребности на ученика.
•	Да се работи за развиване на социално-емоционалните умения на учениците, които в най-голяма степен допринасят за благополучието, както през новия учебен предмет - добродетели и религии, така и през останалите учебни предмети, насочени към придобиването на общообразователна подготовка.
•	Да се въведат интегрирани политики за ранно детско развитие и да бъдат уредени по единен начин изискванията към отглеждането, възпитанието, социализацията и обучението на децата.
•	Да се насърчава недопускането на вторично обособяване, както и осигуряването на целодневна организация на учебния ден.
•	Да се гарантира правото на учениците да получат образование в рамките на регламентираното учебно време, като се ограничи практиката кметове да редуцират броя на учебните дни.
•	Да се повиши обхватът на децата и учениците, включени в задължителното предучилищно и училищно образование, с предоставяне на възможност средствата от наложените глоби да постъпват в бюджета на съответното училище и съответната детска градина.
•	Да се осигури системно и целенасочено обучение в областта на СТЕМ, да се повиши мотивацията на учениците с интереси в областта на математиката и на природните науки.
•	Да се изведат нови принципи на оценяването и то да бъде фокусирано не само върху усвояването на знания, но върху придобиването на умения и формирането на ценности.
•	Да се повиши качеството на преподаването и професионалната мотивация на педагогическите специалисти, като се гарантират проследимост и обективност в управлението на квалификационния процес.
•	Да се съгласуват компетентностите между подготовката във висшето образование на бъдещите педагогически специалисти и изискванията за развитие в системата на училищното образование.
•	Да се оптимизира процедурата по оценяване и одобряване на проекти на учебници и учебни комплекти и да се гарантира политиката за олекотяване на ученическата раница, като след извършени обективно необходими промени се оценява само частта на учебника, свързана с промени в учебното съдържание.
•	Да се предостави възможност ученици със специални образователни потребности да продължат обучението си в среда, която отговаря на техните индивидуални потребности, с адекватна подкрепа и ресурси.
•	Да се обучават по училищния учебен план ученици със специални образователни потребности, без да е задължително да имат индивидуален такъв, както и да се облекчи административно този процес.
•	Да се подобрят социализацията и личностното развитие на учениците със специални образователни потребности чрез терапевтични и социални дейности в подходяща среда.
•	Да се предостави възможност на учениците със специални образователни потребности да валидират придобити компетентности и за втори гимназиален етап, за да придобият диплома за средно образование.
•	Да се осигури по-голям достъп до образование и по-пълно обхващане на децата и учениците със специални образователни потребности, чиято оценка на потребностите изисква обучение и подкрепа за личностно развитие в центрове за специална образователна подкрепа, чрез обезпечаване на средства за ежедневно пътуване до център за специална образователна подкрепа в друго населено място в същата или в съседна административно-териториална област.
•	Да се осигурят механизми за осъществяване на обективна преценка от страна на екипите за подкрепа за личностно развитие в съвместно обсъждане с родителите за подходящата форма на обучение на учениците със специални образователни потребности и с последваща оценка от регионалните екипи за подкрепа за личностно развитие.
•	Да се повиши качеството и ефективността на дейностите за функционална оценка на потребностите на децата и учениците, на дейностите за обща и допълнителна подкрепа за личностно развитие на децата и учениците, както и да се прецизират функциите на регионалните екипи за подкрепа за личностно развитие.
•	Да се осигури по-високо качество и по-добро териториално покритие на кариерните услуги от кариерни консултанти, вече са определени като педагогически специалисти.
•	Да се оптимизира процедурата по налагане на санкции на учениците и да се въведат механизми за предупреждение – предупредителни мерки, които да осигурят възможност за по-голяма гъвкавост на учителите по отношение на мерките, които предприемат за преодоляване на проблемното поведение на учениците и за въздействие върху тяхната вътрешна мотивация.
•	Началниците на регионалните управления на образованието от държавни служители да бъдат органи по чл. 19, ал. 4, т. 4 от Закона за администрацията поради реализирането на политики в областта на образованието на съответното областно ниво.
•	Да се отдели НГДЕК като нов вид специализирано училище, което ще има право да предлага обучение и в нов профил „Класически“.
•	Да се въведе регистър за признаване на завършено средно образование в училища на чужда държава.
Финансови и други средства, необходими за прилагането на новата законодателна уредба
Дейностите в системата на предучилищното и училищното образование се финансират със средства от държавния бюджет, бюджетите на общините, европейски фондове и програми и други източници. Предложените изменения и допълнения в Закона целят да подобрят и надградят провежданите политики в областта на предучилищното и училищното образование. В тази връзка средствата за прилагането им ще се осигурят в рамките на планираните с Актуализираната средносрочна бюджетна прогноза за периода 
2025 - 2028 г. ресурси за предучилищно и училищно образование.
Анализ за съответствие с правото на Европейския съюз
Налице е съответствие с правото на Европейския съюз, като не се предвижда транспониране.

МИНИСТЪР-ПРЕДСЕДАТЕЛ: